ΟΛΥΜΠΙΑΚΟΣ: 17 Φεβ 2011\nΤεράστιας σημασίας νίκη ενός ψυχωμένου Ολυμπιακού μέσα στην Βαλένθια, καθώς με κορυφαίους τους Σπανούλη, Νεστέροβιτς και Έρτσεγκ νίκησε τους Ισπανούς με σκορ 79-85 και πλέον πάει όχι μόνο για την πρόκριση, αλλά και για την πρωτιά στον όμιλο εφόσον κερδίσει τα δύο ερχόμενα ματς κόντρα σε Ζαλγκίρις στο ΣΕΦ και Φενέρμπαχτσε στην Τουρκία.\nΚοινή συνισταμένη των δύο ομάδων στα πρώτα λεπτά ήταν η έμφαση στην άμυνα. Κάθε πόντος ερχόταν με αίμα και ιδρώτα. Η Βαλένθια με πρωταγωνιστές τους Σαβάνοβιτς και Λίστσουκ συντηρούσε ένα μικρό προβάδισμα (8-5, 14-11), αλλά ο Ολυμπιακός με ηγέτη τον Μπουρούση, που είχε 10 πόντους στην πρώτη περίοδο, και άξιο συμπαραστάτη του τον Σπανούλη (6/6 βολές) έδειχνε αποφασισμένος για τη νίκη. Με γκολ-φάουλ του διεθνή σέντερ οι «ερυθρόλευκοι» προηγήθηκαν για πρώτη φορά ενάμιση λεπτό πριν τελειώσει το δεκάλεπτο (14-16). Τα γρήγορα δύο φάουλ που φορτώθηκαν Κλαβέρ και Γιαβτόκας διευκόλυναν τον Ολυμπιακό που με καλάθια των Νεστέροβιτς και Παπαλουκά προηγήθηκε και με πέντε (15-20) λίγο πριν ολοκληρωθεί το 1/4 του ματς (17-20).\nΤο δεύτερο δεκάλεπτο ο Ολυμπιακός άρχισε εξαιρετικά και με ένα έξι αναπάντητους πόντους, τέσσερις εξ αυτών από τον Έρτσεγκ, έφτασε στο +9 (17-26). Γρήγορα, ωστόσο, επήλθε ένα «νεκρό» διάστημα με κακές επιλογές, λάθη και αστοχία στην επίθεση. Η Βαλένθια έτρεξε, πέτυχε εύκολα καλάθια και με ένα 8-0 πλησίασε σε απόσταση βολής (25-26). Ο Μαυροκεφαλίδης έδωσε λύσεις στην επιθετική δυστοκία των φιλοξενούμενων και με 6 προσωπικούς πόντους εκ νέου ένα μικρό προβάδισμα (29-34). Η ανάκαμψη όμως αποδείχτηκε ξανά βραχύβια, καθώς οι «νυχτερίδες» απάντησαν με ένα ακόμη σερί οκτώ πόντων χάρη σε δύο τρίποντα του Μαρτίνεθ και προηγήθηκαν με 37-34. Ντε Κολό και Σπανούλης είχαν μία διένεξη που τιμωρήθηκε με εκατέρωθεν τεχνική ποινή, αλλά ο Λαρισαίος γκαρντ είχε τον τελευταίο λόγο και με τρίποντο στην εκπνοή έστειλε τις δύο ομάδες ισόπαλες στα αποδυτήρια, 37-37.\nΟ αρνητικός Τεόντοσιτς (0/5 σουτ στο πρώτο μέρος) παρέμεινε στον πάγκο, ο Σπανούλης άρχισε νευρικά το δεύτερο ημίχρονο, αλλά ο Παπαλουκάς φώναξε «παρών». Με ένα όμορφο καλάθι στον αιφνιδιασμό και δύο εξαιρετικές ασίστ του αρχηγού του, ο Ολυμπιακός προηγήθηκε και πάλι (43-46) στις αρχές της επανάληψης. Η δυνατή άμυνα της ομάδας του Πέσιτς «βραχυκύκλωσε» τον Ολυμπιακό και με ένα επί μέρους σκορ 11-2 η Βαλένθια ξέφυγε με 54-48. Υπό τον κίνδυνο να βρεθούν πολύ πίσω στο σκορ, οι φιλοξενούμενοι ανασυντάχθηκαν έβγαλαν κάποιες καλές άμυνες και με ένα παλικαρίσιο φόλοου του Μπουρούση, καθώς κι ένα κλέψιμο του Γκόρντον και λέι απ στον αιφνιδιασμό πλησίασαν στον πόντο (54-53). Το δεκάλεπτο ολοκληρώθηκε με τον Ολυμπιακό στο -2 (55-53) μετά από δύο άστοχα τρίποντα από Παπαλουκά και Σπανούλη στα τελευταία του δευτερόλεπτα.\nΗ Βαλένθια προηγήθηκε με 59-53 στις αρχές της τέταρτης περιόδου, αλλά τότε έφτασε η στιγμή να «μιλήσει» ο Τεόντοσιτς. Μετά από επτά άστοχα σουτ, ο Σέρβος γκαρντ πέτυχε επτά πόντους και μοίρασε μία ασίστ στον Νεστέροβιτς ξαναβάζοντας τον Ολυμπιακό στο παιχνίδι (65-62). Η αστοχία και τα λάθη του κάκιστου Νίλσεν βοήθησαν την παλιά του ομάδα να διατηρεί μία μικρή διαφορά (69-64) αλλά ένα τρίποντο του Σπανούλη-οι πρώτοι του πόντοι στο δεύτερο ημίχρονο-διατήρησε ζωντανούς τους Πειραιώτες (69-67). Η αποβολή του εξαιρετικού αμυντικά Γκόρντον με πέντε φάουλ δεν εξυπηρέτησε τα σχέδια του Ίβκοβιτς, αλλά ο αναγεννημένος Τεόντοσιτς και ο Νεστέροβιτς με δύο συνεχή φόλοου έφεραν τον Ολυμπιακό μπροστά (71-73). Οι «ερυθρόλευκοι» έφτασαν και στο +4 με καλάθια από Έρτσεγκ και Νεστέροβιτς, ενώ στο απίθανο τρίποντο του Κουκ, ο Σπανούλης απάντησε με τον ίδιο τρόπο και 49’’ πριν το τέλος έφερε την ομάδα του μία ανάσα από τη μεγάλη νίκη (76-80). Οι συμπαίκτες του αποδείχτηκαν ψύχραιμοι από τη γραμμή και ο Ολυμπιακός πήρε μία σπουδαία νίκη.\nΔεκάλεπτα: 17-20, 37-37, 55-53, 79-85.\nΒαλένθια (Πέσιτς): Κουκ 11 (5 ασίστ), Όγκουστιν 3, Κλαβέρ 16 (6 ριμπ., 4 ασίστ), Λίστσουκ 9, Ναβάρο, Μαρτίνεθ 12, Πιετρούς 2, Σαβάνοβιτς 16, Ντε Κολό 2, Γιαβτόκας 8 (6 ριμπ.).\nΔιαιτητές: Διαιτητές του αγώνα θα είναι οι Λαμόνικα (Ιταλία), Γιόβτσιτς (Σερβία), Γιαβόρ (Κροατία).\nΟ Φρανσουά Μόντεστο παραχώρησε συνέντευξη στον «ΓΑΥΡΟ» και ήταν ξεκάθαρος σχετικά με το ντέρμπι κόντρα στον ΠΑΟ.\nΣτην πρώτη του χρονιά στον Θρύλο εξηγεί ότι ήρθε για τίτλους στο Λιμάνι, ενώ τονίζει ότι αν χρειαστεί παίζει και τερματοφύλακας!\nΔιαβάστε αναλυτικά τη συνέντευξη του παίκτη των Πειραιωτών που δημοσιεύτηκε στον «ΓΑΥΡΟ» της Πέμπτης.\nΉρθε και το «διπλό» με τον Αρη και τώρα σειρά έχει ο Παναθηναϊκός. Πως περιμένεις αυτό το παιχνίδι;\n«Μετά τη νίκη μας με τον Αρη θα αντιμετωπίσουμε τον Παναθηναϊκό με καλύτερη ψυχολογία θα είμαστε ακόμα πιο ανεβασμένοι και με ακόμα περισσότερο πάθος. Θέλουμε να πάρουμε το πρωτάθλημα το συντομότερο δυνατό. Πρέπει να κάνουμε τα πάντα για να νικήσουμε τον Παναθηναϊκό. Είναι ένα παιχνίδι που πρέπει να το πάρουμε, γιατί έχει μεγάλη σημασία και για τον κόσμο μας».\nΠως περιμένεις το πρώτο σου ντέρμπι με τον Παναθηναϊκό στο Καραϊσκάκη;\n«Νιώθω ένα σφίξιμο στους δικεφάλους μου. Με έπιασε από το παιχνίδι με την Ξάνθη, αλλά όλα είναι εντάξει. Δεν παθαίνω τίποτε, όλα είναι μια χαρά. Τώρα έχουμε το ντέρμπι και αυτά δεν έχουν σημασία. Αν για οποιονδήποτε λόγο χάσω αυτό το παιχνίδι θα βάλω ένα πιστόλι στο κεφάλι μου και θα 'αυτοκτονήσω'. Αν δεν παίξω θα τρελαθώ. Εχω ακούσει τόσα πολλά για την ατμόσφαιρα που δημιουργεί ο κόσμος μας σε αυτά τα ματς... Θα φέρω και την οικογένειά μου στο γήπεδο, για να δει πώς θα είναι ένα τέτοιο παιχνίδι. Το περιμένουν και αυτοί πώς και πώς»!\nΟ κόσμος εξάντλησε τα εισιτήρια με τον Παναθηναϊκό από την πρώτη ημέρα που κυκλοφόρησαν.\n«Το γνωρίζω ότι εξαντλήθηκαν τα εισιτήρια και ότι οι φίλαθλοι του Ολυμπιακού περιμένουν πώς και πώς αυτή την αναμέτρηση. Είναι το ίδιο και για εμάς τους ποδοσφαιριστές. Ξέρουμε καλά όλοι ότι τα παιχνίδια με τον Παναθηναϊκό είναι τα πιο σημαντικά της σεζόν. Θέλουμε πολύ να κερδίσουμε για να κάνουμε τον κόσμο μας περήφανο και για να πάρει μεγάλη χαρά γιατί γνωρίζουμε ότι θέλει πολύ τη νίκη. Προετοιμαζόμαστε με τον κατάλληλο τρόπο και ετοιμαζόμαστε για να πάρουμε τη νίκη στο παιχνίδι με τον Παναθηναϊκό».\nΟ κόσμος του Ολυμπιακού φέτος δεν έχει δημιουργήσει κανένα πρόβλημα σε αντίθεση με όσα ζήσατε και όσα έγιναν στην Τούμπα…\n«Πράγματι έγιναν κάποια πράγματα που δεν έχουν σχέση με το ποδόσφαιρο. Ολοι είδαμε, όμως, ότι όταν ο ΠΑΟΚ έπαιξε με τον Παναθηναϊκό δεν έγινε τίποτα σε σχέση με αυτά που έγιναν με εμάς. Μην ξεχνάμε ότι το δικό μας παιχνίδι έγινε κεκλεισμένων των θυρών. Επίσης θεωρώ ότι ήταν μία βλακεία αυτό που συνέβη με τον Μιραλάς, γιατί θα μπορούσε να έχει χάσει το μάτι του. Θα κινδύνευε δηλαδή να έχει σταματήσει η καριέρα του σε αυτό το παιχνίδι με το αντικείμενο που δέχτηκε. Δεν θέλουμε να γίνει το παραμικρό στο Καραϊσκάκη και απλά ο κόσμος μας να σταθεί στο πλευρό μας φωνή και τραγούδι όπως έχει κάνει σε όλα τα ματς».\nΤι έχει αφήσει στην ομάδα ο αποκλεισμός από τον ΠΑΟΚ;\n«Είμαστε απογοητευμένοι γιατί θέλαμε το νταμπλ φέτος. Χάσαμε την πρόκριση στο Καραϊσκάκη γιατί ήρθαμε 1-1 ενώ έπρεπε να κερδίσουμε 3-0 με τις ευκαιρίες που είχαμε. Μετά έγινε ένα περίεργο παιχνίδι σε παράξενη ατμόσφαιρα... Είναι λογικό να υπάρχει απογοήτευση, αλλά δεν μπορούμε να κάνουμε αλλιώς. Ο Ολυμπιακός είναι υποχρεωμένος πλέον να πάρει το πρωτάθλημα και αυτό θα κάνει».\nΣτον Ολυμπιακό υπάρχουν ποδοσφαιριστές που έχουν κάνει μεγάλη καριέρα, αλλά δεν έχουν κατακτήσει τίτλο. Πώς περιμένεις την κατάκτηση του πρωταθλήματος;\n«Όταν παίζεις στον Ολυμπιακό γνωρίζεις ότι πρέπει να κατακτήσεις τίτλους. Έπαιζα στην Μονακό για έξι χρόνια και παλεύαμε για την κατάκτηση του πρωταθλήματος. Τα 3-4 χρόνια το χάσαμε στο τέλος από την Λιόν και χάσαμε και τον τελικό του Κυπέλλου. Εχω συνηθίσει να παίζω τέτοια παιχνίδια και έχω ξέρω από τέτοιου είδους αγώνες. Δεν έχω άγχος, αλλά μεγάλο κίνητρο για να πάρω το πρωτάθλημα. Γι' αυτό ήρθα στον Ολυμπιακό. Ξέρω ότι είναι μία ομάδα που κάθε χρονιά πρέπει να κατακτά τουλάχιστον ένα τρόπαιο, είτε είναι του πρωταθλήματος είτε του Κυπέλλου».\nΣτην Μονακό ήσουν πολλά χρόνια αρχηγός και στον Ολυμπιακό στην αρχή δεν ήσουν στις αρχικές επιλογές. Τώρα, όμως, είσαι βασικός και αναντικατάστατος δείχνοντας και μία ηγετική φυσιογνωμία μέσα στο γήπεδο.\n«Ήταν φυσιολογικό στην αρχή όταν ήρθα να μην παίζω βασικός γιατί χρειαζόμουν χρόνο να προσαρμοστώ και να καταλάβω την κουλτούρα του ελληνικού ποδοσφαίρου και το ίδιο το ελληνικό ποδόσφαιρο. Υπάρχουν πολλές ηγετικές φυσιογνωμίες μέσα στο γήπεδο που βοηθούν την ομάδα για να πετύχει τους στόχους της. Καθένας έχει το ρόλο του και βοηθά την ομάδα με τον τρόπο του. Αυτό που είναι σημαντικό είναι να νικάς. Είτε παίξεις ένα παιχνίδι, είτε παίξεις 14, είτε 30, έχεις συνεισφέρει για να κατακτήσει η ομάδα το πρωτάθλημα».\nΕίσαι αμυντικός, παίζεις και ως δεξί μπακ. Τα καλύτερα σου παιχνίδια, όμως, τα έχεις κάνεις ως μέσος. Πώς το εξηγείς αυτό;\n«Και στην Μονακό έπαιζα μέσος, καθώς με χρησιμοποιούσε εκεί ο Ντιντιέ Ντεσάμπ. Σχεδόν είναι για εμένα μία καινούρια θέση γιατί έχω να παίξω σε αυτή τέσσερα χρόνια. Παρόλα αυτά, όμως, το απολαμβάνω γιατί παίρνω αρκετές μπαλιές και το σημαντικό είναι να κάνεις αυτό που θέλει η ομάδα και αυτό που έχει ανάγκη και όχι ό,τι θέλει ο κάθε παίκτης. Ο Ντεσάμπ με ήθελε στην Μονακό γιατί έπαιζα πολλές θέσεις και γι' αυτό με έφερε τότε. Από την στιγμή που με χρειάζεται σε αυτή την θέση η ομάδα, θα θυσιαστώ γι' αυτήν. Το πιο σημαντικό είναι να κερδίζουμε, όπου και να αγωνίζομαι εγώ. Και τερματοφύλακας θα παίξω αν χρειαστεί για να νικήσει η ομάδα».\nΣε πολλά γκάλοπ ψηφίζεσαι ως ο MVP των τελευταίων ματς, ενώ έχεις πάρει και δύο φορές το βραβείο στο Καραϊσκάκη…\n«Με βοηθάει πολύ η ηλικία μου και οι εμπειρίες μου από την Ιταλία και την Γαλλία. Εχω τον τρόπο να κάνω αυτό που μου ζητάνε και να αλλάζω θέση. Με βοηθούν πολύ οι παραστάσεις που έχω. Είναι φυσιολογικό για μένα και δεν πιέστηκα ποτέ. Ακόμα και στα 18 μου στην Μπαστιά το έκανα αυτό. Είναι μία πολύ σημαντική θέση και πρέπει να έχεις καλή επικοινωνία με τους συμπαίκτες σου. Το καλό αυτής της θέσης είναι ότι βλέπω πράγματα μέσα στο γήπεδο που δεν τα βλέπει ούτε ο αμυντικός, ούτε ο επιθετικός και γι΄αυτό πρέπει να βοηθάω στην οργάνωση όλων των θέσεων».\nΠώς είναι η συνεργασία σου με έναν παίκτη σαν τον Ιμπαγάσα;\n«Φανταστική! Το να παίζεις με τον Αριελ για εμένα είναι πολύ σημαντικό. Είναι ένας παίκτης με τρομερό ταλέντο, τεχνική και μυαλό που βοηθάει πολύ και στην τακτική. Εχουμε καλή επικοινωνία, κάτι που φαίνεται μέσα στο γήπεδο και πιστεύω ότι παίρνω πολλά από τα να παίζω μαζί του. Προσωπική μου εκτίμηση είναι ότι πρόκειται για έναν παίκτη που ωφελεί πολύ την ομάδα και κάνει τη διαφορά. Οταν του δίνω την μπάλα, του έχω απόλυτη εμπιστοσύνη. Είναι, τηρουμένων των αναλογιών, σαν τον Τσάβι στην Μπαρτσελόνα. Φυσικά ο Τσάβι είναι κορυφαίος, αλλά πιστεύω ότι ο Ιμπαγάσα έχει παρόμοιες αρετές».\nΞέρουμε ότι δεν θα είσαι αντικειμενικός με τον Μιραλάς, αλλά θέλουμε να μας πεις την άποψη σου γι' αυτόν…\n«Ο Κέβιν έχει ξεκινήσει πολύ καλά. Αυτός μας πήγε στην πρώτη θέση πετυχαίνοντας σημαντικά γκολ σε κάποια παιχνίδια. Είναι ένας από τους παίκτες στους οποίους στηριζόμαστε και μπορεί να κάνει τη διαφορά για να πάρουμε τον τίτλο. Εχει μεγάλο ταλέντο παρά τη νεαρή ηλικία του ενώ κουβαλάει μεγάλη εμπειρία από τη θητεία του στο Βέλγιο και στη Γαλλία. Πιστεύω ότι ο Ολυμπιακός έκανε μία πολύ καλή κίνηση που τον απέκτησε. Είμαστε πάντα μαζί και μιλάμε κάθε μέρα, γι' αυτό γνωρίζω ότι από την αρχή που ήρθε η επιθυμία του ήταν να μείνει στον Ολυμπιακό. Προτεραιότητα του είναι ο Ολυμπιακός. Του αρέσει εδώ και αυτό είναι το κλαμπ που του ταιριάζει. Είναι σε μία ηλικία που θα μπορούσε να έχει ψάξει να βρει άλλη ομάδα, υπολογίζοντας και τις καλές εμφανίσεις που έχει κάνει, αλλά δεν το σκέφτηκε ποτέ. Θέλει να μείνει εδώ».\nΘεωρείς ότι η αλλαγή της τεχνικής ηγεσίας, την οποία έζησες, βοήθησε την ομάδα; Πώς κρίνεις αυτή την αλλαγή;\n«Δεν μπορώ να μιλήσω για κάποιον που γνώρισα μόλις δύο εβδομάδες γιατί τόσο πρόλαβα τον Λίνεν. Και πιο μετά να είχε έρθει, πάλι θα ήταν έργο Βαλβέρδε η τωρινή ομάδα. Είναι αυτός που δουλεύει μαζί μας κάθε μέρα».\nΟ Ολυμπιακός παίζει το καλύτερο ποδόσφαιρο από όλους στην Ελλάδα. Σου αρέσει η ταυτότητα που έχει περάσει ο Βαλβέρδε στην ομάδα;\n«Με την εμπειρία που έχω ξέρω ότι κάθε ομάδα παίζει καθ' εικόνα του προπονητή της. Είχα στο παρελθόν προπονητές που ήταν επιθετικοί στην συζήτηση και στον τρόπο προπόνησης, με αποτέλεσμα να καταλήγουμε να παίζουμε κι εμείς επιθετικά στους αγώνες. Στον Ολυμπιακό παίζουμε έτσι γιατί έτσι θέλει ο προπονητής και αυτή είναι η κουλτούρα του. Θέλει πάντα ο Ολυμπιακός να παίζει όμορφη μπάλα. Αν θέλουμε να κερδίζουμε, θα πρέπει να είμαστε καλύτεροι από τους αντιπάλους. Σίγουρα θα χάσουμε κάποια παιχνίδια, γιατί έτσι είναι το ποδόσφαιρο, αλλά αν παίζουμε έτσι όλη τη σεζόν θα έρθουν και οι τίτλοι. Είναι η ισπανική κουλτούρα. Και η Μπαρτσελόνα τον ίδιο τρόπο έχει. Παίζει πολύ καλό ποδόσφαιρο και παίρνει τα αποτελέσματα που θέλει».\nΠόσο δύσκολο ήταν αυτό που έχει πετύχει η ομάδα, αφού ο Βαλβέρδε ήρθε χωρίς να έχει κάνει με αυτόν προετοιμασία ο Ολυμπιακός και πόσο διαφορετική θα είναι η ομάδα την επόμενη σεζόν;\n«Ας τελειώσουμε πρώτα αυτή την σεζόν κερδίζοντας το πρωτάθλημα. Αυτήν τη χρονιά βάζουμε τις βάσεις για να χτίσουμε μία ακόμα καλύτερη ομάδα τα επόμενα 3-4 χρόνια. Είναι πολύ σημαντική η συγκεκριμένη χρονική περίοδος που διανύουμε. Αν θέλουμε αποτελέσματα και στο μέλλον χρειάζεται υπομονή και χρόνο για να δουλέψει η ομάδα. Τη δουλειά τη βλέπουμε σε βάθος χρόνου. Γι' αυτό έχω εμπιστοσύνη, κρίνοντας από την πρόοδο που κάναμε σε έξι μήνες. Φέτος ήρθαν 14 καινούριοι παίκτες, αλλά παρόλα αυτά παίζουμε καλό ποδόσφαιρο και σίγουρα, αν μείνουν οι ίδιοι προπονητές και οι ίδιοι παίκτες, του χρόνου θα είμαστε ακόμα καλύτεροι».\nΜε ποιος παίκτες απολαμβάνεις περισσότερο να παίζεις μαζί;\nΜε τον Αλμπερτ (σ.σ. Ριέρα). Εχει πολλές ικανότητες. Με τον Μάρκο (σ.σ. Πάντελιτς), που είναι καταπληκτικός. Είναι σαν τον Ιντζάγκι, του το έχω πει. Εχω παίξει κόντρα στον Ιντζάγκι και παίζει σαν τον Μάρκο. Ανήκει σε μία κατηγορία παικτών που έχουν γεννηθεί για να βάζουν γκολ. Είτε παίξει ένα ματς, είτε δύο, είτε αλλαγή, θα πετύχει γκολ. Κάθε ομάδα έχει ανάγκη από έναν παίκτη σαν αυτόν, που θα παίζει και θα βάζει γκολ σε κάθε παιχνίδι. Τον αποκαλώ Πίπο Ιντζάγκι. Είναι ίδιος, είναι υπέροχος.\nΠόσο σου ταιριάζει το πάθος που βγάζει η Ελλάδα με δεδομένο ότι κατάγεσαι από την Κορσική.\n«Το μόνο που μπορώ να πω με βεβαιότητα είναι ότι οι συνθήκες είναι πολύ διαφορετικές από αυτό που ζούσα στη Μονακό. Είναι πολύ σημαντικό να παίζεις σε ένα γήπεδο με τέτοια ατμόσφαιρα. Ημουν έξι χρόνια σε μία σημαντική ομάδα για το γαλλικό ποδόσφαιρο, όπως είναι η Μονακό, η οποία επιπλέον αντιπροσωπεύει μία χώρα, το πριγκιπάτο. Δεν έχει όμως οπαδούς. Είναι πιο δύσκολο να παίζεις στη Μονακό, αφού στο γήπεδο δεν έχει κόσμο. Οταν ήρθα στην Ελλάδα έπαθα πλάκα με αυτό που έζησα. Ο Ολυμπιακός είναι η πρώτη ομάδα και από άποψη οπαδών. Δεν περίμενα ότι υπάρχει τέτοιο πάθος και αγάπη για ποδόσφαιρο στην Ελλάδα και ειδικότερα στον Ολυμπιακό. Οταν παίζεις σε γεμάτο γήπεδο, με την ατμόσφαιρα που δημιουργούν οι φίλαθλοί του, σε κάνει να θες να δώσεις ακόμη περισσότερα. Σου δίνουν ώθηση. Στη Μονακό δεν υπήρχε ψυχή».\nΘυμάσαι το παιχνίδι με τον Ολυμπιακό στο Μονακό;\n«Φυσικά! Και η γυναίκα μου το θυμάται. Οι φίλαθλοι κατέλαβαν όλο το γήπεδο και τραγουδούσαν σε όλο το παιχνίδι. Πιστεύαμε ότι παίζαμε εκτός έδρας και αυτή ήταν η αλήθεια. Ηταν απίστευτο... Οταν ήρθαμε να παίξουμε εδώ ήταν ακόμα χειρότερα».\nΣου έχει προκαλέσει έκπληξη που ο κόσμος ακολουθεί την ομάδα σε όλα τα γήπεδα;\n«Φυσικά. Αντιλήφθηκα το πάθος που υπάρχει όταν ήρθα. Στη Γαλλία μόνο η Μαρσέιγ είναι έτσι. Οταν είσαι στο εξωτερικό δεν πιστεύεις ότι υπάρχει τέτοιος κόσμος και τέτοιο πάθος για το ποδόσφαιρο στην Ελλάδα. Οταν έρχεσαι είναι έκπληξη γιατί στην Γαλλία μόνο η Μαρσέιγ έχει φιλάθλους που πηγαίνουν παντού, όπως έκαναν οι οπαδοί μας στις Σέρρες, στην Καβάλα και στα άλλα γήπεδα».\nΠιστεύεις ότι θα μπορούσες να είχες έρθει νωρίτερα στην Ελλάδα και σκέφτεσαι να κλείσεις εδώ την καριέρα σου;\n«Μπορούσα, ναι, το 2006 όταν ήταν ο Σόλιντ στην Ελλάδα. Αν το ήξερα ότι θα ήταν έτσι τα πράγματα, θα είχα έρθει από τότε. Ηταν ο βοηθός προπονητή που με πήρε τηλέφωνο μέσω του Κριστιάν Καρεμπέ. Μίλησα μαζί του 2-3 φορές, δεν τα βρήκαν με την Μονακό και δεν ήρθα. Αν ήξερα τι θα συναντούσα, θα είχα έρθει από τότε. Το καλοκαίρι είχα την ευκαιρία να υπογράψω νέο συμβόλαιο στην Μονακό ή να γυρίσω στην Ιταλία. Μίλησα με τους ανθρώπους του Ολυμπιακού και μία εβδομάδα αργότερα ήρθα και είδα τις εγκαταστάσεις, την οργάνωση και εξεπλάγην. Μίλησα με άλλους παίκτες, κατάλαβα ότι εδώ είναι πολύ καλά και υπέγραψα το συμβόλαιό μου δύο ώρες αργότερα. Δεν ξέρω αν θα κλείσω εδώ την καριέρα μου, ποτέ δεν ξέρεις τι σου επιφυλάσσει η ζωή. Το μόνο βέβαιο είναι ότι όπου και να πάω κάθομαι πολύ. Δεν μου αρέσουν οι αλλαγές. Είμαστε καλά εδώ, εγώ και η οικογένεια μου. Το σίγουρο είναι ότι θα μείνω δύο χρόνια και μετά θα ξαναμιλήσω με τους ανθρώπους του Ολυμπιακού».\nΔε ξέρουμε αν θες να μιλήσεις γι' αυτό. Σε μικρή ηλικία έχασες τον πατέρα σου. Πόσο αυτό το γεγονός έχει διαμορφώσει τον χαρακτήρα σου;\n«Συμβαίνουν πολλά άσχημα πράγματα σε πολλούς ανθρώπους και δυστυχώς συνέβη και σε μένα. Ήταν μία δύσκολη κατάσταση για εμένα και την οικογένειά μου. Το έζησα αυτό στα 13 μου, αλλά από τότε σταμάτησα να είμαι παιδί και έγινα άντρας. Με βοήθησε πολύ στον χαρακτήρα μου γιατί έμαθα να απολαμβάνω τις χαρές της ζωής και το ποδόσφαιρο, που είναι από τα πιο ωραία επαγγέλματα στον κόσμο. Μετά από αυτό το τραγικό περιστατικό έχω προσπαθήσει να πάρω ό,τι ωφέλιμο μπορεί να υπάρχει, έχω θωρακίσει τον εαυτό μου και γι' αυτό είμαι χαμηλών τόνων».\nΗ καταγωγή σου, σε συνδυασμό με το περιστατικό με τον πατέρα σου, σε έχουν κάνει πιο σκληρό;\n«Είναι μέρος της νοοτροπίας μας. Εχουμε σεβασμό, θέλουμε να μας σέβονται, αλλά έχουμε πολύ σκληρό χαρακτήρα. Δεν είμαι Γάλλος, είμαι από την Κορσική. Είναι τελείως διαφορετικό πράγμα. Είμαστε πολύ περήφανοι και είμαστε πολύ δεμένοι με την πατρίδα μας και τιμούμε αυτές τις αρχές της ζωής. Θεωρώ ότι κάθε χώρα έχει την δική της νοοτροπία και την δική της συμπεριφορά. Εχω ζήσει σε πολλές χώρες και έχω πάρει πολλά στοιχεία από όλες».\nΉσουν η πρώτη μεταγραφή του Βαγγέλη Μαρινάκη. Πώς κρίνεις τις κινήσεις του και πόσο κοντά τον αισθάνεστε εσείς οι ποδοσφαιριστές στην ομάδα.\n«Δεν το λέω για να ευχαριστήσω κανέναν. Θα μπορούσα να έχω πάει σε μία άλλη ομάδα ή να συνεχίσω στη Μονακό. Για το γεγονός ότι ήρθα εδώ έπαιξε μεγάλο ρόλο ο πρόεδρος γιατί με υποδέχτηκε πολύ ωραία εμένα και την οικογένεια μου. Εδειξε από την πρώτη στιγμή ότι με θέλει γι' αυτό και υπέγραψα μετά από δύο ώρες. Στηρίζομαι πολύ στο συναίσθημα για να πάρω τις αποφάσεις μου. Μου άρεσαν όλα όσα είδα στον Ολυμπιακό. Να φανταστείτε ότι εγώ το συμβόλαιο δεν το διάβασα. Το κοίταξε μόνο ο ατζέντης μου. Με την στάση που κράτησε ο κύριος Μαρινάκης όταν του μίλησα ήξερα ότι θα είναι ειλικρινής απέναντι μου. Είναι ο πιο σημαντικός άνθρωπος στην ομάδα και έχει πολύ πάθος για το ποδόσφαιρο. Είναι πάντα παρών και κοντά στην ομάδα. Στις δυσκολίες έχει να πει σε όλους μία καλή κουβέντα. Πιστεύω ότι θα κάνει πολλά για τον Ολυμπιακό στο μέλλον και έχει το χάρισμα, τη θέληση και την ικανότητα για να φτιάξει μία ομάδα που θα είναι πολύ δυνατή και στην Ευρώπη. Χρειάζεται, όμως, υπομονή για να χτιστεί μία δυνατή ομάδα».\nΚαι μία ευχή για το φινάλε της σεζόν…\n«Να είμαστε πρωταθλητές όσο το δυνατόν πιο γρήγορα και να το γιορτάσουμε μαζί με τον κόσμο μας που μας έχει βοηθήσει πάρα πολύ την φετινή σεζόν. Είναι πάντα δίπλα μας σε όλα τα παιχνίδια τόσο στο Καραϊσκάκη όσο και μακριά από αυτό και θέλουμε να γιορτάσουμε μαζί του το πρωτάθλημα για να τον ευχαριστήσουμε για την συμπαράσταση του».\nΟ Τζιμπούρ έχει ψύχωση με τις νίκες και προτιμά να ζήσει 10 χρόνια σαν λιοντάρι, παρά 100 σαν πρόβατο!\nΟ Ράφικ Τζιμπούρ, ο «τρομοκράτης» ο του Θρύλου, δείχνει σαν να παίζει στον Ολυμπιακό χρόνια. Η αλήθεια είναι ότι είναι κρίμα που ο Τζιμπούρ δεν αφόρεσε νωρίτερα την ερυθρόλευκη φανέλα.\nΟ Τζιμπούρ μοιάζει να είναι γεννημένος για τον Θρύλο.\nΑναλυτικά οι δηλώσεις του στο thrylos.gr:\nΓια αυτούς που υποστηρίζουν ότι είναι «κακό παιδί», έχει πληρωμένη απάντηση:\n«Ποτέ δεν είμαι κακό παιδί. Είμαι επαγγελματίας. Δεν λέω ψέματα. Δεν είμαι ψεύτικος. Δίνω απαντήσεις με τον δικό μου τρόπο, σε όσους θέλουν να με μειώσουν».\nΑναλυτικά η συνέντευξη που έδωσε ο Τζιμπούρ στο thrylos.gr\nΟι δύο ομάδες παλεύουν για το πρωτάθλημα, είναι πιο σημαντικό για εμάς γιατί παίζουμε στην έδρα μας. Πρέπει να δείξουμε ότι είμαστε η καλύτερη ομάδα στην Ελλάδα. Να δώσουμε τα πάντα γι’ αυτό το παιχνίδι γιατί είναι ο πραγματικός τελικός του πρωταθλήματος», τόνισε ο Τζιμπούρ και πρόσθεσε αναφερόμενος στα αρκετά γκολ, που έχει πετύχει κόντρα στον Παναθηναϊκό:\n«Είναι αλήθεια ότι εναντίον του Παναθηναϊκού έχω αρκετά γκολ, αλλά όπως είπα το σημαντικό είναι να πάρει η ομάδα τους τρεις βαθμούς. Θα ήθελα να σκοράρω είναι πολύ σημαντικό παιχνίδι, το μεγαλύτερο παιχνίδι στην Ελλάδα αλλά εξαρτάται από το αν παίξω ή όχι. Αν παίξω θα κάνω τα πάντα για να κερδίζουμε».\n«Με πίστη και τύχη, όλα γίνονται»\n- Οι φιλοδοξίες σου με τον Ολυμπιακό;\n«Μεγάλο όνειρο το να αγωνιστώ με τον Ολυμπιακό στο Τσάμπιονς Λιγκ. Είναι η μοναδική διοργάνωση που δεν έχω παίξει. Το άλλο μου όνειρο είναι να πάρω πρωτάθλημα με τον Ολυμπιακό και να το πανηγυρίζω με τον κόσμο».\n- Στο μυαλό σου υπάρχει η ανανέωση του συμβολαίου σου το καλοκαίρι;\n«Είναι μεγάλη πρόκληση για μένα που βρίσκομαι στον Ολυμπιακό. Εδώ μπορώ να βελτιώσω αρκετά πράγματα στο παιχνίδι μου. Αγαπώ τον κόσμο του Ολυμπιακού και τους ανθρώπους που δουλεύουν σε αυτόν. Ο Ολυμπιακός είναι πολύ μεγάλο κλαμπ και δεν έχω το παραμικρό πρόβλημα να μείνω εδώ»,\n- Αναφέρθηκες στο Τσάμπιονς Λιγκ, που όντως είναι η καλύτερη διοργάνωση. Που πιστεύεις ότι μπορεί να φτάσει ο Ολυμπιακός;\n«Υπάρχουν τοπ ομάδες στην διοργάνωση. Πρέπει να είμαστε ρεαλιστές. Αυτές οι ομάδες δεν παίζονται. Αλλά ποτέ δεν ξέρεις. Ομάδες όπως η Μονακό και η Πόρτο, που δεν είναι μεγαλύτερες από τον Ολυμπιακό τα κατάφεραν και έφτασαν στο τελικό. Χρειάζεται και τύχη. Όλα μπορούν να γίνουν. Αυτό πρέπει να το σκεφτόμαστε. Είναι δύσκολο, αλλά δεν είναι αδύνατο. Πρέπει να έχουμε πίστη και τύχη. Αν τα έχουμε αυτά μπορούμε να παίξουμε πρωταγωνιστικό ρόλο στην Ευρώπη».\n«Να πεθαίνεις με τιμή»\n- Στις προηγούμενες ομάδες υπήρχαν κάποιες φήμες σχετικά με τον επιθετικό χαρακτήρα σου και θέλουμε να μάθουμε πώς τις αντιμετωπίζεις.\n«Είναι λίγο περίπλοκο για μένα να μιλάω γιατί είναι σα να είμαι εγώ απέναντι σε όλο τον κόσμο. Αλλά ειλικρινά ξέρω ποιός είμαι και σέβομαι όλους τους ανθρώπους που με σέβονται. Επίσης ξέρετε ότι ο Τύπος στην Ελλάδα είναι πάντα με το μέρος της ομάδας και όχι με του παίκτη. Οπότε αφήνω να λένε, όπως είπαν ότι κάτι έγινε και με την κοπέλα την οποία...δεν έχω. Οι εφημερίδες πρέπει να πουλάνε και όταν δεν έχουν κάτι, βρίσκουν κάποιον που πουλάει λέγοντας ότι είμαι προβληματικός χαρακτήρας. Κι αυτό είναι καλό για τα μέσα, γιατί στον κόσμο αρέσει να διαβάζει τέτοια πράγματα».\n- Είσαι... τρομοκράτης;\n«Στο γήπεδο πρέπει να είμαι τρομοκράτης, δεν θέλω να το κάνω εύκολο για τους αντίπαλους αμυντικούς. Θέλω να παλεύω και να βελτιώνομαι συνέχεια. Στη ζωή μου είμαι ήρεμος και δεν είμαι έτσι όπως θέλουν να με παρουσιάζουν. Έχω δείξει ότι έχω χαρακτήρα. Μου αρέσει να είμαι δίκαιος και ευθύς. Δεν μαχαιρώνω πισώπλατα. Προτιμώ να ζω δέκα χρόνια σα λιοντάρι, παρά εκατό σαν πρόβατο! Αυτή η τελευταία πρόταση είναι ο ορισμός του εαυτού μου. Είμαι τέτοιος άνθρωπος. Στη ζωή καλύτερα να είσαι άντρα και να πεθαίνεις με τιμή, παρά να είσαι κάτι άλλο και να πεθαίνεις χωρίς τιμή».\n- Κάποιοι σε λένε κακό παιδί…\n«Θα του ανταποδώσω την εμπιστοσύνη»\nΗ διοίκηση του Ολυμπιακού, εκεί που κανείς δεν το περίμενε, απέκτησε τον Τζιμπούρ. Ο Βαγγέλης Μαρινάκης πίστευε – και πιστεύει – στις δυνατότητες του τρομοκράτη και ο Αλγερινός επιθετικός δεν έχει ξεχάσει την εμπιστοσύνη του προέδρου. «Φεύγοντας από την ΑΕΚ δεν είχα καλή εικόνα για το ελληνικό ποδόσφαιρο. Ερχόμενος εδώ έμεινα έκπληκτος και άλλαξε η εικόνα που είχα. Το κλίμα είναι πολύ ήρεμο στην ομάδα και μπορείς να δουλέψεις χωρίς το παραμικρό πρόβλημα. Ο πρόεδρος με εξέπληξε ευχάριστα. Με έφερε εδώ. Μου έχει δείξει μεγάλη εμπιστοσύνη και εγώ θέλω να του ανταποδώσω», τόνισε, όταν τον ρωτήσαμε για τις πρώτες του εντυπώσεις από την οικογένεια του Ολυμπιακού και την εικόνα που έχει για τον πρόεδρο της ομάδας.\nΤζιμπούρ για όλα…\nΓια Βαλβέρδε: «Εχει πολύ καλή φιλοσοφία για τον ποδόσφαιρο. Του αρέσει το επιθετικό ποδόσφαιρο. Θέλει η ομάδα να πιέζει ψηλά, να δημιουργεί ευκαιρίες. Είναι κάτι που μου αρέσει και μένα πολύ. Αυτό είναι το ποδόσφαιρο που θέλω να παίζω. Με τον κόουτς, υπάρχουν πολύ καλές προοπτικές για μένα».\nΓια το πρώτο του γκολ: «Φυσικά και μου άρεσε που σκόραρα με τον Ολυμπιακό. Είναι πολύ καλό που άνοιξα λογαριασμό στα γκολ. Το πρώτο γκολ, πάντα έχει μεγαλύτερη αξία. Είναι συναισθηματικό γκολ και πάντα το θυμάσαι».\nΓια την θέση που του αρέσει να αγωνίζεται: «Δεν έχω πρόβλημα σε ποια θέση θα παίζω, εμένα με ενδιαφέρει να ευχαριστιέμαι το ποδόσφαιρο. Σίγουρα προτιμώ να παίζω στην κορυφή ή πίσω από τον σέντερ φορ, αλλά δεν έχω κανένα πρόβλημα να αγωνίζομαι και στα άκρα».\nΓια τον ανταγωνισμό με τους άλλους επιθετικούς: «Σε αυτή την περίοδο πρέπει να είμαι πιο συγκεντρωμένος, με περισσότερο πάθος, πιο επαγγελματίας. Σίγουρα είναι περίπλοκη περίοδος και για μένα. Ήρθα στα μέσα της χρονιάς σε μια νέα ομάδα και είναι δύσκολο να προσαρμοστώ. Ο Κέβιν και ο Μάρκο είναι φανταστικοί παίκτες και είναι χαρά μου να έχω την πρόκληση του ανταγωνισμού μαζί τους».\nΓια την αγαπημένη του Ευρωπαϊκή ομάδα: «Από οκτώ χρονών υποστηρίζω την Μπαρτσελόνα. Δεν αλλάζω ποτέ ομάδα, είναι μεγάλο κλαμπ και τώρα παίζουν το καλύτερο ποδόσφαιρο. Θέλουν και παίζουν απλό και επιθετικό ποδόσφαιρο. Δεν υπάρχει λεπτό που να μην ευχαριστιέσαι το ποδόσφαιρο, βλέποντας την Μπάρτσα. Είναι η μοναδική ομάδα στον κόσμο που το έχει καταφέρει».\nΟ Γάλλος αμυντικός του Παναθηναϊκού, Ζαν Αλέν Μπουμσόνγκ τέθηκε εκτός μάχης για τον μεγάλο ματς του Σαββάτου (19/2) το οποίο 8α διεξαχθεί στο γήπεδο «Γεώργιος Καραϊσκάκης» (19:30, ΝΕΤ) .\nΟι εξετάσεις του «πράσινου» αμυντικού έδειξαν ότι έχει υποστεί ελαφριά κάκωση στον υποκνημίδιο μυ του δεξιού του ποδιού, κάτι που σημαίνει ότι θα πρέπει να μείνει εκτός αγωνιστικής δράσης για περίπου 7 με 10 ημέρες. Θέμα συμμετοχής στον «αιώνιο» ντέρμπι δεν τίθεται και ο Ζεσουάλδο Φερέιρα καλείται να καταστρώσει τα πλάνα του για την αμυντική γραμμή του «τριφυλλιού» χωρίς τον Γάλλο.\nΟ Γιώργος Νικλητσιώτης που τις τελευταίες ημέρες ταλαιπωρήθηκε από αιμάτωμα στη γάμπα επέστρεψε στο κανονικό πρόγραμμα.\nΟ 20χρονος άσος που αγωνίζεται στο Θρασύβουλο με τη μορφή δανεισμού από τον Ολυμπιακό, ταλαιπωρήθηκε από αιμάτωμα στη γάμπα έπειτα από δυνατό χτύπημα που δέχτηκε από αντίπαλο στην αναμέτρηση με τον Παναιτωλικό.\nΩστόσο, την Πέμπτη κατάφερε να προπονηθεί χωρίς ενοχλήσεις και αναμένεται να βρίσκεται στην αποστολή για το ματς με τη Δόξα Δράμας. Αν θα πάρει χρόνο συμμετοχής παραμένει άγνωστο, καθώς στις σκέψεις του τεχνικού Άκη Μάντζιου είναι να τον προφυλάξει.\nΠοιά ομάδα θα φύγει τελικά νικήτρια από το Καραϊσκάκη θα το μάθουμε το βράδυ του Σαββάτου, ωστόσο αν κάποιος από τους δύο αντιπάλους κατεβαίνει με το αίσθημα της υπεροχής, αυτός είναι ο Ολυμπιακός.\nΌπως κάνει σε όλα τα παιχνίδια ο Βαλβέρδε προετοιμάζει τα πλάνα του με ένα άκρως επιθετικό σχήμα,. Ο μόνος καθαρός κόφτης θα είναι ο Μοντέστο και δίπλα του θα παίξει ο Ιμπαγάσα που τα δημιουργικά του χαρακτηριστικά είναι πολύ περισσότερα από τα αμυντικά. Οι υπόλοιποι θα είναι οι Φουστέρ, Ριέρα, Μιραλάς και Τζιμπούρ όλοι με δημιουργικά και εκτελεστικά χαρακτηριστικά...\nΤην ίδια ώρα στον ευρισκόμενο 7 βαθμούς πίσω Παναθηναϊκό, ο Φερέιρα ετοιμάζει τα πλάνα του με 3 αμυντικούς μέσους! Μάλιστα αν επιβεβαιωθεί το ρεπορτάζ των συναδέλφων που κάνει λόγο για μαν του μαν στον Ιμπαγάσα τον Σιμάο και δίπλα του, τους Ζιλμπέρτο και Κατσουράνη, τότε μιλάμε για φουλ επίθεση δηλαδή...\nΦανταστείτε να ήταν ο Ολυμπιακός στο -7 από τον Παναθηναϊκό και να πήγαινε να παίξει στο ΟΑΚΑ το τελευταίο του χαρτί για τον τίτλο και ο Βαλβέρδε να έβαζε στον άξονα τους Μοντέστο, Ουρτάδο και Ντουντού. Το τι θα λεγόταν μπορούμε να το φανταστούμε...\nΟ Ποδοσφαιρικός Εισαγγελέας Ανδρέας Φακός, απάλλαξε από τις κατηγορίες την ΠΑΕ ΠΑΟΚ, για όλα όσα συνέβησαν στον επαναληπτικό αγώνα της Τούμπας μεταξύ του ΠΑΟΚ και το Ολυμπιακού…\nΔεν είδε κάτι το επιλήψιμο μάλλον… Τονίζοντας πως «επεισόδια ευρείας κλίμακας δεν διαπιστώθηκαν και έτσι δεν υπάρχει λόγος άσκησης πειθαρχικής δίωξης υφ΄ ημών»…\nΥπάρχει όμως και η Πειθαρχική Επιτροπή της ΕΠΟ που μπορεί να καλέσει τον Πάοκ σε απολογία και ελπίζουμε να το κάνει…\nΠρόστιμα σε έξι ΠΑΕ Επιτροπή για τη συμπεριφορά των φιλάθλων τους στις αναμετρήσεις της 22ης και 21ης αγωνιστικής, επέβαλε η Πρωτοβάθμια Πειθαρχική.\nΣτην ΠΑΕ Παναθηναϊκός επιβλήθηκε πρόστιμο ύψους 9.000 ευρώ, ενώ η ΠΑΕ ΑΕΚ καλείται να πληρώσει 8.500 ευρώ.\nΑ) ΠΑΕ Άρης: Για τη συμπεριφορά των φιλάθλων της: συνολική χρηματική ποινή οκτώ χιλιάδων ευρώ.\nΒ) ΠΑΕ Λάρισα: Για τη συμπεριφορά των φιλάθλων της: συνολική χρηματική ποινή οκτώ χιλιάδων ευρώ.\nΔ) ΠΑΕ Πανιώνιος: Για τη συμπεριφορά των φιλάθλων της: συνολική χρηματική ποινή τεσσάρων χιλιάδων ευρώ.\nΟι κάτωθι αποφάσεις αφορούν την 21η αγωνιστική\nΑ) ΠΑΕ ΑΕΚ: Για τη συμπεριφορά των φιλάθλων της καθώς επίσης και για υβριστικά συνθήματα των φιλάθλων της: συνολική χρηματική ποινή οκτώ χιλιάδων πεντακοσίων ευρώ.\nΒ) ΠΑΕ ΠανσερραΪκός: Για τη συμπεριφορά των φιλάθλων της: συνολική χρηματική ποινή τριών χιλιάδων ευρώ.\nΠρωτάθλημα Κ20 ΟΠΑΠ, 21η αγωνιστική\nΑ) ΑΕΚ, Α.Στασινόπουλο (Προπονητή): Για τη συμπεριφορά του προπονητή κ. Α.Στασινόπουλου : επιβάλλει στην ομάδα ΑΕΚ Κ-20 την ποινή της επίπληξης. Επίσης, επιβάλλει στον προπονητή κ. Α.Στασινόπουλο την ποινή του αποκλεισμού απο τους αγωνιστικούς χώρους για μία (1) αγωνιστική και χρηματική ποινή δύο χιλιάδων πεντακοσίων ευρώ»\nΟ Ολυμπιακός επικράτησε στη Θεσσαλονίκη του Ηρακλή με 3-1 και πήρε το εισιτήριο για τα ημιτελικά του Κυπέλλου Ελλάδας γυναικών.\nΣερβίς και μπλοκ οδήγησαν τις «ερυθρόλευκες» στην πρόκριση, απέναντι στον «γηραιό» που δεν είχε πολλές λύσεις, αν και πάλεψε στα ίσια στο δεύτερο και το τρίτο σετ.\nΟ προπονητής της ομάδας του Ολυμπιακού, Γιάννης Νικολάκης δήλωσε:\n«Ήταν ένα πολύ δύσκολο παιχνίδι καθώς είχε προηγηθεί το ντέρμπι με την ΑΕΚ στο οποίο είχαμε δώσει όλη μας τη «ψυχή» και την ενέργειά μας. Ωστόσο τα κορίτσια έδειξαν χαρακτήρα και πάθος. Είχα πει ότι στη διοργάνωση δεν υπάρχουν φαβορί και έπρεπε να προσέξουμε πολύ. Συγχαρητήρια σε όλη την ομάδα και κοιτάμε μπροστά».\nΤα σετ: 17-25, 23-25, 25-20, 18-25.\nΗρακλής (Τάκης Φλώρος): Τοτσίδου 1 (1 άσος), Μοράρου 8 (4 άσοι, 3/17 επ., 83% υπ., 1 μπλοκ), Κωνσταντινίδου 7 (6/8 επ., 1 μπλοκ), Γιόζα 11 (2 άσοι, 7/19 επ., 58% υπ., 2 μπλοκ), Γιακούμπ 9 (2 άσοι, 4/12 επ., 3 μπλοκ), Λιουλένοβα 17 (1 άσος, 16/32 επ.), Κελεσίδου (λ, 59% υπ.), Λαδένη 8 (4 άσοι, 3/17 επ., 83% υπ., 1 μπλοκ), Λεωνιδάκη\nStop σε FIFA-UEFA έβαλε το Γενικό Ευρωπαϊκό Δικαστήριο για τα τηλεοπτικά δικαιώματα στα επόμενα Euro και Μουντιάλ. Δεν επιτρέπει να πουληθούν σε συνδρομητικά κανάλια.\nΗ απόφαση πάρθηκε την Πέμπτη και υποχρεώνει, τόσο την Παγκόσμια όσο και την Ευρωπαϊκή Ποδοσφαιρική Ομοσπονδία να παραχωρήσουν τα δικαιώματα από τις επόμενες διοργανώσεις σε «ελεύθερα» κανάλια, ούτως ώστε το κοινό να μπορεί να δει τους αγώνες, όπου κι αν βρίσκεται.\nΑναγνωρίστηκε μεν ότι η πώληση των δικαιωμάτων αποφέρει ένα σημαντικό έσοδο στους σταθμούς, αλλά απεφάνθη ότι προέχει η ελεύθερη πρόσβαση. Οι δύο ομοσπονδίες αναμένεται να καταθέσουν προσφυγή στον Ανώτατο Ευρωπαϊκό Δικαστήριο, μέσα στο προσεχές δίμηνο που έχουν τη δυνατότητα.\nΟ Νίκος Αναστόπουλος, μεγάλη δόξα του Ολυμπιακού στο παρελθόν, μίλησε για αρκετά ενδιαφέροντα θέματα που αφορούν την ομάδα μας στον RED-ON-AIR.\n-Θα θέλαμε να μας πείτε, επειδή έχετε ζήσει πολλά ντέρμπι της δεκαετίας του 80' μεταξύ Ολυμπιακού και Παναθηναϊκού, τη διαφορά που είχαν τα παιχνίδια του τότε με τα σημερινά.\n«Εντάξει αυτή η αντιπαλότητα που υπήρχε τότε υπάρχει και τώρα, δεν είναι τωρινό το φαινόμενο, απλά πιστεύω ότι τότε υπήρχε περισσότερος, θα έλεγα, φανατισμός γιατί επιτρεπόταν να έρθουν και οι φίλαθλοι τον δύο ομάδων, όλη την εβδομάδα ήταν θέμα συζήτησης όπως είναι και τώρα και γενικά δεν έχει αλλάξει\nΟ Τάκης Τσουκαλάς και πάλι κοντά μας με την εκπομπή Άντε Γεια.\nΛίγες ώρες πριν από το μεγάλο ντέρμπι του Σαββάτου μεταξύ Ολυμπιακού και Παναθηναϊκού ο Τάκης δίνει το μήνυμα στους πράσινους και σχολιάζει με τον δικό του ξεχωριστό τρόπο την εμφάνιση του Σισέ με την φούστα. Δείτε την αποκαλυπτική εκπομπή με τον Τάκη Τσουκαλά...\nΌπως τόνισε στο πλαίσιο της απολύτως επιτυχημένης εκδήλωσης για το σχέδιο σωτηρίας και με τον ορίζοντα στο σλόγκαν «Ολυμπιακός 2020» αυτό θα γίνει στις 23 Μαρτίου και θα είναι ένα αποφασιστικό βήμα, αφού δύο μέρες αργότερα, σε εορταστικό κλίμα, θα γίνει η εκκαθάριση των εσόδων, που θα διατεθούν για τα τμήματα του Ερασιτέχνη Ολυμπιακού.\nΣε λίγες ώρες ο Ολυμπιακός αντιμετωπίζει τη Βαλένθια, αλλά ούτε τα ΜΜΕ ούτε και οι κάτοικοι της πόλης φαίνεται να «καίγονται» για το ματς. Η MΑRCA στο πρωτοσέλιδο της έχει πρώτο θέμα την ήττα της Μπαρτσελόνα από την Άρσεναλ και μια συνέντευξη Αντεμπαγιόρ.\nΣτις δύο σελίδες που φιλοξενούν ρεπορτάζ μπάσκετ, το μεγαλύτερο μέρος τους είναι αφιερωμένο στη Ρεάλ Μαδρίτης και το αποψινό μεγάλο παιχνίδι της «Βασίλισσας» κόντρα στην Εφές Πίλσεν. Όσο για το ματς των Κυπελλούχων Ελλάδος με τη Βαλένθια, υπάρχει μια μικρή προαναγγελία η οποία αναφέρει πως ο Ολυμπιακός θα αγωνιστεί απόψε χωρίς τον Μάρκο Κέσελ.\nΣτην EuroleagueTV μίλησαν οι Ντούσαν Ίβκοβιτς και Θοδωρής Παπαλουκάς, λίγες ώρες πριν την αναμέτρηση με τη Βαλένθια ή το «ματς της εβδομάδας» όπως το έχει χαρακτηρίσει η διοργανώτρια αρχή.\nΟ Σέρβος τεχνικός του Ολυμπιακού μίλησε για…\nΤι πρέπει να κάνει ώστε να νικήσει την Βαλένθια:\n«Αυτό που κοιτάμε εμείς είναι πως έχουμε μια μεγάλη ευκαιρία να δείξουμε ότι παραμένουμε\nΖει και αναπνέει για ένα πράγμα: για τη νίκη στο ντέρμπι! Και όσο περνάει η ώρα και πλησιάζουμε στη στιγμή που η μπάλα θα κυλήσει στο χορτάρι, η αδρεναλίνη ανεβαίνει στα ύψη!\nΟ πρόεδρος του Ολυμπιακού κάνει ότι περνάει από το χέρι προκειμένου να «ντοπάρει» ψυχολογικά τους παίκτες, να ενισχύσει την αυτοπεποίθησή τους, να τους κάνει να βγάλουν κάτι παραπάνω από αυτό που έχουν να προσφέρουν στο ντέρμπι με τον Παναθηναϊκό!\nΟ Βαγγέλης Μαρινάκης αναμένεται να πάει την Παρασκευή στις εγκαταστάσεις του Ρέντη και να παίξει την δική του μπάλα! Όχι με τους γνωστούς τρόπους. Όχι χρησιμοποιώντας φράσεις και κινήσεις κλισέ, αλλά με τον δικό του μοναδικό τρόπο. Με αυτόν τον τρόπο που τους ενίσχυσε ψυχολογικά την παραμονή του παιχνιδιού με τον Άρη.\nΤο μήνυμά του, σαφές:\n«Νικήστε τον Παναθηναϊκό και εγώ είμαι εδώ». Ο πρόεδρος του Ολυμπιακού, είπαμε ότι δεν θα ακολουθήσει κινήσεις κλισέ. Και σε αυτό το πλαίσιο δεν πρόκειται να κάνει κάτι συνηθισμένο. Σύμφωνα με απόλυτα έγκυρες πληροφορίες του Theplayer οι παίκτες του Ολυμπιακού θα μάθουν το πριμ μετά τη νίκη. Με βάση τα τωρινά δεδομένα, δηλαδή, δεν πρόκειται να ανακοινώσει ή καλύτερα δεν θέλει να κάνει ανακοινώσεις πριν από το ματς.\nΑυτό, πάντως, που έχει στο μυαλό του και γνωρίζουν καλά όλοι οι άνθρωποι του περιβάλλοντός του είναι ότι σε περίπτωση νίκης στο ντέρμπι οι παίκτες θα βγουν πολλαπλά κερδισμένοι. Και ο νοών νοείτω!\nΟ Βαγγέλης Μαρινάκης θέλει να δώσει σε όλους τους παίκτες να καταλάβουν ότι αν παίξουν σύμφωνα με τις δυνατότητές τους και μπουν στο παιχνίδι παθιασμένοι όπως έκαναν στο παιχνίδι με τον Άρη, η νίκη θα είναι κοντά. Και αν έρθει η νίκη, είναι εύκολο να καταλάβουν ότι θα μιλάμε για μια από τις πιο γενναιόδωρες επιβραβεύσεις που έχουν γνωρίσει στην καριέρα τους…\nΟ Τζιμπρίλ ο Σισέ κατά τη διάρκεια της βράβευσής του ως MVP της περασμένης αγωνιστικής δήλωσε έτοιμος να σκοράρει και να νικήσει τον Ολυμπιακό, όταν δηλαδή διέλυσε την κωμικοτραγική άμυνα της Μάρθας.\nΔηλαδή πότε το έκανες εσύ ή το πρώην ροζ σωματείο, για να το ξανακάνετε τώρα;\nΑφού λοιπόν είπε όσα χρειάζονται για να ακούσει το «Τζιμπρίλ θεέ, πάρε την ΠΑΕ» ή ότι άλλο ακούει\nΣε λίγο κοντά μας ο Τάκης Τσουκαλάς με την εκπομπή Άντε Γεια.\nΛίγες ώρες πριν από το μεγάλο ντέρμπι του Σαββάτου μεταξύ Ολυμπιακού και Παναθηναϊκού ο Τάκης δίνει το μήνυμα στους πράσινους και σχολιάζει με τον δικό του ξεχωριστό τρόπο την εμφάνιση του Σισέ με την φούστα. Σε λίγο κοντά σας..\nΣήμερα το απόγευμα ξεκίνησε με κάθε επισημότητα στην αίθουσα «Αχιλλέας Γραμματικόπουλος» του «Γ.Καραϊσκακης» το σχέδιο για τη σωτηρία του Ερασιτέχνη, με την παρουσίασή του από τον αντιπρόεδρο του Ολυμπιακού ΣΦΠ, Νίκο Καραχάλιο.\nΤο παρών στην πολύ σημαντική αυτή εκδήλωση έδωσαν οι αντιπρόεδροι της ΠΑΕ, Γιώργος Λούβαρης και Γιάννης Μώραλης, ο πρόεδρος του Ερασιτέχνη Λεωνίδας Θεοδωρακάκης, ο δήμαρχος Πειραιά Βασίλης Μιχαλολιάκος, οι ομάδες πόλο και βόλεϊ ανδρών και η ομάδα πόλο γυναικών του Θρύλου (σ.σ. η γυναικεία ομάδα βόλεϊ είχε αγωνιστικές υποχρεώσεις), παλαίμαχοι αθλητές, γνωστοί καλλιτέχνες και απλοί οπαδοί της ομάδας.\nΜε την έναρξη της διαδικασίας, ο αντιπρόεδρος του Ερασιτέχνη, Νίκος Καραχάλιος, παρουσίασε από το βήμα την καμπάνια ενίσχυσης του συλλόγου μέσω sms. Όπως τόνισε, ανάμεσα στα σχετικά events που θα πραγματοποιηθούν, θα είναι ένα φιλικό μεταξύ των All Stars του Θρύλου και του Ερυθρού Αστέρα, ένα μεγάλο πάρτι στο ΣΕΦ και μια διαδρομή Formula 1 στους δρόμους του Πειραιά!\nΕν συνεχεία, παρουσιάστηκε το σήμα της καμπάνιας με τον αριθμό 54080. Όσοι επιθυμούν να βοηθήσουν τον Ερασιτέχνη, μπορούν να ενημερωθούν σχετικά από την ιστοσελίδα redpeople.gr.\nΓια το σχέδιο σωτηρίας του συλλόγου μίλησαν επίσης οι κ.κ. Θεοδωρακάκης και Μιχαλολιάκος, με τον τελευταίο να δηλώνει ότι ο Δήμος θα είναι πάντα στο πλευρό του Θρύλου. Επίσης, μίλησε ο βουλευτής β’ Πειραιώς κ. Λιντζέρης, ο Νίκος Δεληγιάννης, ο Ανδρέας Ανδρεάδης, η Φλώρα Ρεντούμη και η Σταυρούλα Αντωνάκου.\nΝίκος Καραχάλιος: «Θα πετύχουμε γιατί είμαστε Ολυμπιακός»\nΟ αντιπρόεδρος του Ερασιτέχνη Ολυμπιακού Νίκος Καραχάλιος ππαρουσίασε το πλήρες πρόγραμμα, που θα ακολουθηθεί, ώστε ο σύλλογος όχι μόνο να ξεφύγει οριστικά από το οικονομικό αδιέξοδο, που έχει περιέλθει τους τελευταίους μήνες, αλλά να θέσει τις βάσεις για την απαρχή μίας νέας εποχής, που θα τον κατατάξει σε κορυφαίο ευρωπαϊκό σύλλογο.\n«Είμαι σίγουρος ότι το πλάνο, που ετοιμάζουμε, θα πετύχει, γιατί είμαστε Ολυμπαικός και ο κόσμος μας ακολουθεί παντού» τόνισε με χαρακτηριστικό τόνο ο αντιπρόεδρος του Ερασιτέχνη.\nΤον λόγο πήρε έπειτα ο γνωστός ηθοποιός για τα ερυθρόλευκα αισθήματά του Σπύρος Παπαδόπουλος και αναφέρθηκε στην κρισιμότητα της όλη κατάστασης, ώστε ο σύλλογος να βρει την δύναμη να φύγει από την δυσχερή οικονομική συγκυρία.\nΟι περισσότεροι εξέφρασαν την ευχή να έχει θετικό αντίκτυπο για το σύλλογο το εγχείρημα που ξεκινάει με «μπροστάρη» τον αντιπρόεδρο του Ερασιτέχνη Νίκο Καραχάλιο.\nΔεληγιάννης: «Ο κόσμος να τα δει όλα κόκκινα!»\nΟ μόνος, που διαχώρισε τη θέση του ήταν ο αρχηγός του μόνιμου νταμπλούχιου Ελλάδας στο πόλο Νίκου Δεληγιάννη.\nΟ αρχηγός και πολύπειρος τερματοφύλακας του Θρύλου στάθηκε στο τεράστιο οικονομικό πρόβλημα, που μαστίζει το τμήμα, που έχει να επιδείξει τις περισσότερες επιτυχίες τα τελευταία 20 χρόνια:\n«Ο κύριος Καραχάλιος ως τεχνοκράτης, που είναι, είναι λογικό να τα βλέπει όλα άσπρα και να αισιοδοξεί για την αντιμετώπιση των προβλημάτων. Εμείς οι παίκτες, όμως, που μένουμε απλήρωτοι εδώ και δύο χρόνια και εισπράττουμε μόνο είναι υποσχέσεις, τα βλέπουμε όλα μαύρα αυτή τη στιγμή. Ευελπιστούμε ο κόσμος του Ολυμπιακού να βοηθήσει όσο μπορεί, ώστε να τα δει όλα κόκκινα».\nΟ Ολυμπιακός από τον Δημήτρη Καλόπουλο έχει έντονα παράπονα, που έχει στα πρόσφατα ντέρμπι με τον Παναθηναϊκό, αλλά και στο περυσινό με την ΑΕΚ στο Καραϊσκάκη.\nΤον ορισμό του Δημήτρη Καλόπουλου για το σαββατιάτικο ντέρμπι με τον Παναθηναϊκό στον Ολυμπιακό «υποδέχθηκαν» με ιδιαίτερο προβληματισμό.\nΠαρούσα στην εκδήλωση για την σωτηρία του Ερασιτέχνη Ολυμπιακού ήταν και η γνωστή καλλιτέχνιδα Νάταλι Θάνου η οποία δήλωσε την στήριξή της στο όλο εγχείρημα.\nΗ Νάταλι Θάνου δήλωσε την θέλησή της να βοηθήσει έμπρακτα στην προσπάθεια, που ξεκινάει για την σωτηρία του Ερασιτέχνη Ολυμπιακού. Η πανέμορφη και συνάμα εκρηκτική καλλιτέχνιδα προσέδωσε λάμψη στην εκδήλωση, που έγινε το απόγευμα της Πέμπτης στο Καραϊσκάκη και τόνισε ότι θα προσφέρει όσο μπορεί, ώστε ο Θρύλος να συνεχίσει να πρωταγωνιστεί σε όλα τα σπορ.\nΗ «lebuteur» φιλοξενεί αφιέρωμα στο μεγάλο ντέρμπι του Σαββάτου ανάμεσα στον Ολυμπιακό και τον Παναθηναϊκό, η οποία φυσικά στέκεται στον Ράφικ Τζιμπούρ τον οποίο αποκαλεί …δήμιο των «πράσινων».\nΗ εφημερίδα της Αλγερίας κάνει αναφορά στην «μάχη» που θα δώσουν τα βαριά «όπλα» των δύο\nΟ Νίκος Αλέφαντος, επισημαίνει ενδιαφέροντα πράγματα για το ματς του Σαββάτου:\n• «Έκλεισα τη στήλη τη Δευτέρα λέγοντας για τον ειδικό ρόλο που πρέπει να έχει ο Αβραάμ κατά τη γνώμη μου. Πρέπει να παίξει ο Ολυμπιακός ένα είδος μαν του μαν στον\nΣτο γεγονός ότι το «Γεώργιος Καραϊσκάκης» αποτελεί ένα απόρθητο φρούριο και ο κόσμος του Θρύλου θα ωθήσει τον Ολυμπιακό στη νίκη στάθηκε με δηλώσεις του στο KatiMagiko.gr ο βετεράνος άσος των «ερυθρολεύκων», Ηλίας Πουρσανίδης.\nΚαλημέρα Ηλία, όλοι και όλα κινούνται γύρω από το μεγάλο ντέρμπι του Σαββάτου στο «Γεώργιος Καραϊσκάκης», ένα ντέρμπι που αναμένεται να κρίνει πολλά. Πώς βλέπεις τα πράγματα από τη δικιά σου μεριά; Υπάρχει φαβορί;\n«Μία αναμέτρηση ανάμεσα σε Ολυμπιακό και Παναθηναϊκό είναι πάντα ντέρμπι. Ανεξάρτητα από τη βαθμολογική διαφορά των εφτά πόντων που υπάρχει αυτή τη στιγμή ανάμεσα στις δύο ομάδες, τα παιχνίδια των «αιωνίων» είναι πάντα αμφίρροπα.\nΤο ματς του Σαββάτου είναι ένα ματς με τεράστιο ενδιαφέρον το οποίο θα παρακολουθήσουν όλοι οι Έλληνες φιλάθλοι, ανεξαιρέτως οπαδικής προτίμησης, ενώ οι παίκτες από την πλευρά τους ετοιμάζονται όλη την εβδομάδα για «μάχη» και θα τα δώσουν όλα».\nΈχεις αγωνιστεί για έξι χρόνια στον Ολυμπιακό και έχεις «φάει» με το κουτάλι τέτοια παιχνίδια. Πώς νιώθει ένας παίκτης καθ’ όλη τη διάρκεια της εβδομάδας πριν το μεγάλο ματς;\n«Η πίεση που νιώθει ένας παίκτης, και σου μιλάω από πρώτο χέρι, είναι τεράστια। Όλη την εβδομάδα όλοι στον χώρο του ποδοσφαίρου και μη ασχολούνται με αυτό το συγκεκριμένο παιχνίδι, το οποίο, όμως, είναι κάτι παραπάνω από ένα απλό ματς. Η πίεση που ασκείται στους παίκτες από τους δημοσιογράφους, τις εφημερίδες, την τηλεόραση είναι πολύ μεγάλη και μάλιστα, θα την χαρακτήριζα ακόμα πιο μεγάλη και από αυτή που νιώθει ένας ποδοσφαιριστής την ώρα που βρίσκεται στον αγωνιστικό χώρο σε ένα ντέρμπι Ολυμπιακού-Παναθηναϊκού».\nΟ Ολυμπιακός παρουσιάζει ένα πολύ σταθερό πρόσωπο στη φετινή SuperLeague στα εκτός έδρας ματς, πόσο μάλλον εντός έδρας στον Πειραιά, όπου έχει 10 νίκες σε ισάριθμα παιχνίδια. Πιστεύεις ότι το «Γεώργιος Καραϊσκάκης» δίνει το πάνω χέρι στον Ολυμπιακό;\n«Αναμφίβολα, ναι. Το Καραϊσκάκη είναι ένα… «φρούριο» τόσα χρόνια για τον Ολυμπιακό και κάθε ομάδα που έρχεται να αντιμετωπίσει τους «ερυθρολεύκους» στο γήπεδό του, ξεκινάει τον αγώνα από μειονεκτική θέση. Ο κόσμος του Ολυμπιακού σε κάθε ματς δίνει βροντερό «παρών» και πάντα ωθεί με μοναδικό τρόπο την ομάδα στη νίκη.\nΒέβαια, αξίζει να σημειώσω ότι δεν είναι μόνο το γήπεδο που δίνει προβάδισμα στον Ολυμπιακό, αλλά και η αγωνιστική κατάσταση της ομάδας. Σίγουρα ο Παναθηναϊκός δείχνει καλό πρόσωπο στα τελευταία παιχνίδια, ωστόσο ο Ολυμπιακός βρίσκεται σε καλή αγωνιστική κατάσταση από την αρχή της χρονιάς και παρουσιάζει μεγάλη σταθερότητα. Η ομαδικότητα και το ασταμάτητο πρέσινγκ ψηλά στα όρια της αντίπαλης άμυνας είναι στοιχεία που χαρακτηρίζουν την ομάδα του Βαλβέρδε, ο οποίος εφαρμόζει σε κάθε παιχνίδι την κατάλληλη τακτική προκειμένου να πάρει τη νίκη ο Ολυμπιακός».\nΥπάρχει κάποιο ματς με τον Παναθηναϊκό που σου έχει μείνει ιδιαίτερα χαραγμένο στη μνήμη;\n«Κοίτα να δεις όλα τα παιχνίδια για έναν παίκτη που έχει αγωνιστεί σε ντέρμπι «αιωνίων» Ολυμπιακού – Παναθηναϊκού μένουν βαθιά χαραγμένα στη μνήμη του και είναι ξεχωριστά. Σίγουρα όλα τα ματς που αντιμετώπισα τον Παναθηναϊκό με τη φανέλα του Ολυμπιακού είναι μοναδικά και ίσως θα μπορούσα να ξεχωρίσω τον τελικό Κυπέλλου Ελλάδος της περιόδου 1998-1999 όπου επικρατήσαμε του Παναθηναϊκού με 2-0 και κατακτήσαμε το θεσμό.\nΚλείνοντας, θα ήθελα να πω πώς η ένταση που υπάρχει στα αποδυτήρια πριν από αυτά τα ματς είναι ανεπανάληπτη. Τα ντέρμπι «αιωνίων» αρχίζουν και τελειώνουν στη φυσούνα. Από τη φυσούνα καταλαβαίνεις ποια ομάδα το θέλει πιο πολύ και τα μάτια ποιών παικτών «γυαλίζουν». Η σημασία που έχουν αυτές οι αναμετρήσεις για τους οπαδούς των δύο ομάδων δεν περιγράφεται, αλλά και οι παίκτες από την πλευρά τους θέλουν τη νίκη άλλο τόσο όσο τη θέλει και ο κόσμος».\nΟ Σβέτισλαβ Πέσιτς προπονητής της Βαλένθια, μίλησε για το σημερινό (17/2, 21:45, Νovasports3) παιχνίδι με τον Ολυμπιακό στα ισπανικά ΜΜΕ και έχρισε φαβορί τους Πειραιώτες, χαρακτηρίζοντας τους ως την καλύτερη ομάδα του ομίλου.\nΟ τεχνικός των «νυχτερίδων», προσπαθεί τις τελευταίες μέρες να προετοιμάσει, τόσο σωματικά όσο και ψυχολογικά, τους παίκτες του για το κρίσιμο παιχνίδι της 4ης αγωνιστικής του Top-16 κόντρα στον Ολυμπιακό.\nΕνόψει του αποψινού ματς έκανε δηλώσεις στα ισπανικά ΜΜΕ χαρακτηρίζοντας τους ερυθρόλευκους την καλύτερη ομάδα του ομίλου:\n«Θα τα δώσουμε όλα ώστε να μην περάσει ο Ολυμπιακός από εδώ. Με την βοήθεια και του κόσμου μας πιστεύω ότι μπορούμε Παίζουμε με μια εξαιρετική ομάδα, αλλά δείξαμε στο δεύτερο ημίχρονο στον Πειραιά ότι μπορούμε να τα καταφέρουμε και να τους αντιμετωπίσουμεΕίναι το φαβορί, αλλά δεν θέλω να μιλάω πολύ για αυτούς», είπε αρχικά ο Πέσιτς\n«Είναι μια ομάδα με μεγάλη ιστορία, αλλά αν μιλάς συνέχεια για τον αντίπαλο από πριν, είναι σαν να ψάχνεις δικαιολογίες σε περίπτωση που αποτύχεις....Πάντως είναι η καλύτερη ομάδα στο γκρούπ μας».\nΞΕΚΙΝΗΣΕ Η ΠΡΟΣΠΑΘΕΙΑ ΓΙΑ ΤΗΝ ΣΩΤΗΡΙΑ ΤΟΥ ΕΡΑΣΙΤΕΧΝΗ...\nΜε εκδήλωση που πραγματοποιήθηκε στην αίθουσα «Αχιλλέας Γραμματικόπουλος» του Καραϊσκάκη παρουσιάστηκε το πρόγραμμα «Ολυμπιακός 2020» και ο Θρύλος άρχισε την προσπάθεια σωτηρίας μέσω sms.\nΣτην εκδήλωση το παρών έδωσαν οι εκ των αντιπροέδρων της ΠΑΕ Γιώργος Λούβαρης και Γιάννης Μώραλης, πάνω από 250 άτομα, ενώ βρέθηκαν αθλητές από όλα τα τμήματα του συλλόγου, βόλεϊ, πόλο και ιστιοπλοΐας.\nΟ αντιπρόεδρος του Ερασιτέχνη Νίκος Καραχάλιος ήταν αυτός που παρουσίασε την εκδήλωση και μίλησε σχετικά με το πλάνο που υπάρχει για την επόμενη ημέρα του συλλόγου. Ο κ. Καραχάλιος αναφέρθηκε στα sms που αποστέλλουν οι φίλοι του Ολυμπιακού και συνεισφέρουν στην ενίσχυσή του συλλόγου.\nΌπως στην προηγούμενη συνέντευξη Τύπου ο αντιπρόεδρος του Ερασιτέχνη είχε πλάι του παιδιά (3) από τμήματα υποδομών, ενώ στο πλευρό του στο πάνελ βρέθηκε ο πρόεδρος του Ερασιτέχνη, Λεωνίδας Θεοδωρακάκης και ο ηθοποιός Σπύρος Παπαδόπουλος.\nΜετά την παρουσίαση της ενίσχυσης μέσω sms στον αριθμό 54080 για την οποία όσοι θέλουν να συνεισφέρουν στον Ερασιτέχνη μπορούν να ενημερωθούν από το redpeople.gr, ο κ. Καραχάλιος αναφέρθηκε σε τρεις σημαντικές εκδηλώσεις που πραγματοποιηθούν.\nΑυτά θα είναι ένα φιλικό των All Star του Θρύλου που είχαν αγωνιστεί και στον αγώνα κατά της φτώχειας με τον Ερυθρό Αστέρα, μία εκδήλωση που θα γίνει στο Στάδιο Ειρήνης και Φιλίας και μία διαδρομή από Φόρμουλα 1 στους δρόμους του Πειραιά.\nΣτην εκδήλωση πολλοί ήταν αυτοί που κλήθηκαν στο βήμα για να απευθύνουν ένα χαιρετισμό και όλοι τους μίλησαν στο ίδιο κλίμα για τη σωτηρία του συλλόγου. Ανάμεσα τους ο Δήμαρχος Πειραιά κ. Μιχαλολιάκος, ο βουλευτής της β’ Πειραιώς κ. Λιντζέρης, όπως και οι αθλητές και αθλήτριες Σταυρούλα Αντωνάκου, Νικόλας Δεληγιάννης, Ανδρέας Ανδρεάδης και Φλώρα Ρεντούμη.\nΟ Γιώργος Ανατολάκης, ο πρώην δυναμικός αμυντικός του Θρύλου μιλάει στο RedPlanet.gr, για το επερχόμενο ντέρμπι με τον Παναθηναϊκό, τα Ελληνικά ταλέντα και τον Ευάγγελο Μαρινάκη.\nΑκόμη δηλώνει ότι αποκλείεται να μην βρεθεί στο «Γ. Καραϊσκάκης» στο απόγευμα του Σαββάτου και\nΟ Μπάλας Μέγιερι είναι ικανοποιημένος από την πρόοδό του στον Ολυμπιακό και θέλει να μείνει στην ομάδα για να παλέψει για τη θέση του. Ο νεαρός Ούγγρος γκολκίπερ μίλησε στην εφημερίδα «Νemzeti» τις προηγούμενες ημέρες, ενώ οι δηλώσεις του έπαιξαν και σε βίντεο στο διαδίκτυο.\nΤι δήλωσε ο Μέγιερι:\n«Είμαι ικανοποιημένος από την πρόοδο που έχω κάνει στον Ολυμπιακό. Η δουλειά που γίνεται στην ομάδα είναι σημαντική και θεωρώ πως έχω βελτιωθεί. Ο Ολυμπιακός είναι μία πολύ καλή ομάδα, που στοχεύει στην κατάκτηση του τίτλου, ώστε να συμμετάσχει και στο Champions League του χρόνου. Μ' αρέσει το κλίμα στον Ολυμπιακό και το σίγουρο είναι ότι θα μείνω εδώ μέχρι το καλοκαίρι. Από εκεί και πέρα θα δούμε τι θα γίνει».\nΓια το ενδεχόμενο δανεισμού του σε άλλη ομάδα, σχολίασε:\n«Είναι ένα πιθανό ενδεχόμενο και μπορώ να το φανταστώ. Ωστόσο, θέλω να μείνω και να παλέψω για τη θέση μου στον Ολυμπιακό».\nΣε δηλώσεις του στη σερβική ιστοσελίδα «www.rts.rs», ο Ζάρκο Πάσπαλι μίλησε για τα αίτια της αποχώρησης του «Ντούντα» από την Εθνική Σερβίας και την έλλειψη ταλέντων στην χώρα.\n«Πολλοί επέμεναν πως ο Ντούντα, παρά τα προβλήματα, θα έμενε στην ομάδα. Για μένα, πάντως, ήταν ξεκάθαρο πως δεν θα συνεχίσει, από τη στιγμή που ανέλαβε προπονητής του Ολυμπιακού το περασμένο καλοκαίρι. Γνώριζα πως θα ολοκλήρωνε τη δουλειά του στο Μουντομπάσκετ της Τουρκίας.\nΤα χρήματα δεν έπαιξαν κανένα ρόλο στην απόφασή του Ίβκοβιτς. Αυτό που τον οδήγησε στην πόρτα της εξόδου είναι πως όλα κυλούσαν και κυλούν ακόμα αργά, σχεδόν υπνωτισμένα, στην Ομοσπονδία».\nΣτην γραμμή κρούσης του ο Ολυμπιακός έχει μια τριάδα φωτιά, αποτελούμενη από τους Μιραλάς, Πάντελιτς και Τζεμπούρ την ώρα που ο Παναθηναϊκός τα περιμένει όλα από τον Σισέ.\nΤο μεγάλο ντέρμπι του Σαββάτου (19/2) πλησιάζει και οι δύο ομάδες ετοιμάζονται να ρίξουν όλα τους τα όπλα στην «μάχη». Μόνο που το οπλοστάσιο των ερυθρολεύκων είναι σαφώς πιο γεμάτο!\nΟ επιθετικός πλουραλισμός που παρουσιάζει στο παιχνίδι του είναι το μεγάλο πλεονέκτημα του φετινού Ολυμπιακού. Οι ερυθρόλευκοι έχουν την πολυτέλεια να διαθέτουν τρεις επιθετικούς πρώτης γραμμής και ο καθένας από αυτούς μπορεί να σκοράρει με χαρακτηριστική ευκολία.\nΟι Κέβιν Μιραλάς, Μάρκο Πάντελιτς και προσφάτως ο Ράφικ Τζεμπούρ αποτελούν το «βαρύ πυροβολικό» των Πειραιωτών. Όλοι μαζί έχουν πετύχει 17 τέρματα. Αν προσθέσουμε και τον Νταβίντ Φουστέρ των οκτώ γκολ τότε γίνεται κατανοητό πως είναι εξαιρετικά δύσκολο για οποιαδήποτε αντίπαλη άμυνα να επικεντρωθεί στην αντιμετώπιση τους γιατί πραγματικά δεν ξέρεις από ποιον θα σου έρθει!\nΣτον Παναθηναϊκό συμβαίνει το ακριβώς αντίθετο. Η επιθετική του γραμμή ξεκινά και τελειώνει στον ίδιο παρονομαστή. Το όνομα αυτού Τζιμπρίλ Σισέ. Ο Γάλλος φορ των πρασίνων είναι αυτός που έχει σηκώσει όλο το βάρος στον τομέα της επίτευξης τερμάτων για λογαριασμό της ομάδας του έχοντας πετύχει μέχρι στιγμής 18 τέρματα.\nΕπειδή όμως το ποδόσφαιρο είναι ομαδικό σπορ και σημασία έχει η διάκριση του συνόλου και όχι η ατομική, ο Παναθηναϊκός είναι πολύ προβλέψιμος όσον αφορά την ανάπτυξη του παιχνιδιού του και εύκολα αντιμετωπίσιμος. Σταματάς τον...εκκεντρικό Γάλλο και αυτομάτως μειώνεις στο ελάχιστο τους κινδύνους στην οπισθοφυλακή της ομάδας σου.\nΣτο παιχνίδι του Σαββάτου (19/2) ο Ολυμπιακός και ο τεχνικός του Ερνέστο Βαλβέρδε θα κλειδώσει τον Σισέ στις αμυντικές «τανάλιες» των Μέλμπεργκ και Αβραάμ. Ο Φερέιρα ποιόν θα αντιπαρατάξει απέναντι στα «πολυβόλα» του Θρύλου; Περιμένουμε με πραγματικό ενδιαφέρον την απάντηση!\nΟ Φάνης Γκέκας ο πρώην ποδοσφαιριστής των «πρασίνων» και νυν της Άιντραχτ Φρανκφούρτης σε δηλώσεις του στο περιοδικό «Present Days» μέσα σε όλα τα άλλα ρωτήθηκε για την απουσία τίτλων από την καριέρα του, η απάντηση ποια ήταν; απλή και ξεκάθαρη:\nΠιστεύω ότι αδικούμαι που δεν έχω αγωνιστεί σε μεγάλη ομάδα όταν το παραδέχεται έτσι ανοιχτά, ένας πρώην παίκτης της ομάδας του ΠΑΟ εμείς τι να πούμε; Γελάμε απλά γιατί η μόνη μεγάλη ομάδα στην Ελλάδα είναι ο Ολυμπιακός και κανένας άλλος. Επίσης ρωτήθηκε για τον ενδεχόμενο να ξαναγυρίσει στα πάτρια εδάφη, και την πιθανότητα να αγωνιστεί στον Ολυμπιακό, πράγμα που δεν το αποκλείει αν καλυφθούν οι οικονομικές του απαιτήσεις γιατί όχι;…\nΠΩΣ ΝΑ ΓΙΝΕΙ ΠΡΩΤΑΘΛΗΤΗΣ ΣΤΗΝ ΟΜΑΔΑ ΤΗΣ ΑΛΟΓΟΤΡΟΦΗΣ;\nΣύμφωνα με τον Πρωταθλητή, αφού ο Βαλβέρδε έχει μελετήσει πολύ καλά τον Παναθηναϊκό τον τελευταίο καιρό και ξέρει πως θα παρατάξει ο Ζεσουάλδο Φερέιρα την ομάδα του στο «Γεώργιος Καραϊσκάκης», έχει σχεδιάσει ένα πλάνο, τα κλειδιά του οποίου βρίσκονται στον άξονα της ομάδας και εκτείνονται από την άμυνα μέχρι την επίθεση:\nΆσσος Νο1: Αβραάμ Παπαδόπουλος\nΗ μεγαλύτερη πηγή κινδύνων του Παναθηναϊκού βρίσκεται στην επίθεση και ακούει στο όνομα\nΤο ρολόι μετράει αντίστροφα για τον πελάτη και οι ΓΑΥΡΟΙ από παντού μαζεύονται σιγά σιγά για το ντέρμπι! Από όλη τη γη θα έρθουν οπαδοί του Θρύλου για να παρακολουθήσουν την αναμέτρηση με την Αλογοτροφή. Αυτό που συμβαίνει δεν έχει προηγούμενο!\nΕκδρομές από το εξωτερικό έχουν οργανωθεί για να μπορέσουν οι πιστοί που ακολουθούν τον Θρύλο όπου κι αν βρίσκεται να τον δουν στον Ναό να τελειώνει τον πελάτη και τον τίτλο!\nΜεγάλη εκδρομή θα γίνει από την Κύπρο, από την οποία θα έρθουν 250 ΓΑΥΡΟΙ για να στηρίξουν τον Ολυμπιακό. Το θέμα είναι ότι πολλά αδέρφια μας θα φτάσουν και από τη Γερμανία από πολλές περιοχές (Μόναχο, Νυρεμβέργη, Αννόβερο, Βούπερταλ), από την Αγγλία (Λονδίνο), από το Βέλγιο (Βρυξέλλες), ακόμη και από την άλλη πλευρά του Ατλαντικού, από τη Νέα Υόρκη!\nΦυσικά, στο Καραϊσκάκη θα είναι και τα αδέρφια μας από τη Σερβία, ενώ δυναμική παρουσία θα έχει και η επαρχεία, αφού από τους 33000 τρελαμένους ΓΑΥΡΟΥΣ, περίπου οι 3000 θα έχουν έρθει από όλες τις γωνιές της Ελλάδας.\nΟ Ολυμπιακός μία φορά έχει αντιμετωπίσει τη Βαλένθια στην ισπανική πόλη, τη σεζόν 2003/04, στο πλαίσιο της Ευρωλίγκας. Οι ερυθρόλευκοι είχαν επικρατήσει με σκορ 90-78.\nΗ ομάδα του Ντούσαν Ίβκοβιτς αναζητά τη νίκη στις 21:45 προκειμένου να κάνει καθοριστικό βήμα πρόκρισης στην οκτάδα, ώστε την επόμενη εβδομάδα να τα παίξει όλα για όλα με τη Φενέρμπαχτσε/Ούλκερ στην Τουρκία, με φόντο την πρώτη θέση του ομίλου.\nΟ Ολυμπιακός αντιμετωπίζει το βράδυ της Πέμπτης (17/2) εκτός έδρας την ισπανική Βαλένθια, για την 4η αγωνιστική της φάσης των "16" της Ευρωλίγκας.\nΜόνο τρεις αναμετρήσεις είναι η μέχρι στιγμής προϊστορία των Πειραιωτών με τους Ισπανούς στην κορυφαία ευρωπαϊκή διασυλλογική διοργάνωση, με τον Ολυμπιακό να έχει πάρει "κεφάλι" αφού μετράει δύο νίκες και μία ήττα.\nΟι δύο αντίπαλοι έχουν συναντηθεί δύο φορές την αγωνιστική περίοδο 2003/04, μετρώντας από μία νίκη, ενώ η τελευταία συνάντησή τους διεξήχθη επί ελληνικού εδάφους, πριν από δύο εβδομάδες, με την ελληνική ομάδα να επικρατεί άνετα με 77-62.\nΣυνοπτικά οι αγώνες του Ολυμπιακού με τη Βαλένθια για την Ευρωλίγκα\n2/2/2011 Ολυμπιακός-Βαλένθια 77 - 62\nΟ Δημήτρης Καλόπουλος ορίστηκε να σφυρίξει το ντέρμπι της 22ης αγωνιστικής ανάμεσα σε Ολυμπιακό και Παναθηναϊκό στο Καραϊσκάκη. Βοηθοί του οι Σαραϊδάρης και Τρύφωνας.\nΑναλυτικά οι διαιτητές στα ματς της 22ης αγωνιστικής:\nΚαβάλα – Πανσερραϊκός: Μιχάλης Τσινιάρης\nΑστέρας Τρίπολης – Κέρκυρα: Πέτρος Κωνσταντινέας\nΟλυμπιακός – Παναθηναϊκός: Δημήτρης Καλόπουλος\nΑΕΚ – Πανιώνιος: Πέτρος Μάνταλος\nΟλυμπιακός Βόλου – Ηρακλής: Δημήτρης Θάνος\nΞάνθη – Λάρισα: Βασίλης Παμπορίδης\nΑτρόμητος – Αρης: Σταύρος Τριτσώνης


Κορωνοϊός: Η πλειοψηφική επιστημονική θέση που αποσιωπάται - Ορθόδοξος Τύπος\nΣυμπλήρωσε πωςη παγκόσμια θνητότητα αυτή τη στιγμή βρίσκεται στο 0,20%, δηλαδή 2 στους χίλιους και ότι «η θνητότητα διαμορφώνεται σε μεγάλο βαθμό από το πώς αντιμετωπίζουμε εμείς την πανδημία. Αν μας ξεφύγει ο ιός και μπει μέσα σε γηροκομία, όταν κτυπάει γηροκομεία η θνητότητα είναι στο 25%, ένας στους τέσσερις που μολύνεται πεθαίνει. Αν μας ξεφύγει και χτυπήσει κυρίως άτομα πολύ μεγάλης ηλικίας με πολλά υποκείμενα νοσήματα η θνητότητα είναι πολύ υψηλότερη. Αν φροντίσουμε να προασπίσουμε τις ομάδες υψηλού κινδύνου, ακόμα περισσότερο από όσο προασπίζουμε όλους τους ανθρώπους, γιατί κανένας δεν θέλουμε να μολυνθεί, η θνητότητα μπορεί να μειωθεί ακόμα και κάτω από 0,2%. Έχουμε αρκετές χώρες οι οποίες πιθανόν έχουνε θνητότητα, στην Ασία για παράδειγμα, η Ιαπωνία, η Σιγκαπούρη, το Κατάρ, που έχουνε θνητότητα της τάξεως του 0,02%. Άρα εξαρτάται σε μεγάλο βαθμό από εμάς, το πώς θα χειριστούμε την πανδημία, αν θα προλάβουμε την επέκτασή της, για παράδειγμα κάνοντας εκτεταμένη χρήση τεστ, η οποία είναι συνταγή επιτυχίας σε πάρα πολλές χώρες και προασπίζοντας τα άτομα υψηλού κινδύνου πολύ περισσότερο από ότι προασπίζουμε τους υπόλοιπους» (Με ποιους τρόπους προστατεύει η κυβέρνηση τις ευάλωτες ομάδες;)


Β' ΕΠΣΕ (Γ' ΟΜΙΛΟΣ): Κριεζά-Ευβοϊκός Αγίου Νικολάου 2-1\nΚώστας Λαγός 17 Οκτωβρίου 2021 0548\nΤα Κριεζά νίκησαν 2-1 τον Ευβοϊκό Αγίου Νικολάου, για τη δεύτερη αγωνιστική της Β’ Τοπικής του νοτίου ομίλου.\nΟι φιλοξενούμενοι άνοιξαν το σκορ στο 21′ με τέρμα του Λύκου και πήγαν στ’ αποδυτήρια με το υπέρ τους 0-1. Όμως στο πρώτο λεπτό της επανάληψης ο Τσαλιαγκός ισοφάρισε για λογαριασμό του ΑΟΚ και στις καθυστερήσεις ο Νόνας ολοκλήρωσε την ανατροπή στο σκορ και χάρισε τη νίκη στην ομάδα του.\nΔΙΑΙΤΗΤΕΣ: Βελέντζας/Δελχάς-Ντόβολης Ε.\nΓΚΟΛ: 46′ Τσαλιαγκός, 90’+ Νόνας-21′ Ε. Λύκος.\nΚΡΙΕΖΑ (Γρηγόρης Γκογκορώσης): Αντώνενας, Νόνας, Τριανταφύλλου (46′ Τσαρούμης), Τσάλας, Καρατζάς, Πάσχος (61′ Ι. Ανδρέου), Κουιμτσίδης, Λυκούρης (46′ Κοτρόζος), Τσαλιαγκός, Περιβολάρης, Κιούσης (77′ Τσόκας).\nΕΥΒΟΪΚΟΣ ΑΓΙΟΥ ΝΙΚΟΛΑΟΥ (Γρηγόρης Μάλλιαρης): Βαβουλιώτης, Πιτσίνης, Ντούρμας, Μπιτζανάκης, Νάνος, Ελευθεριάδης (79′ Ν. Μάλλιαρης), Ε. Λύκος, Μαστροχρήστος (89′ Π. Ανδρέου), Χ. Ανδρέου, Τζάνος, Παρίσσης.


ΑΚΟΜΗ ΤΕΣΣΕΡΑ ΕΠΙΒΕΒΑΙΩΜΕΝΑ ΚΡΟΥΣΜΑΤΑ! – Blue Sk1n\nBlue Sk1n > ΕΙΔΗΣΕΙΣ > ΕΙΔΗΣΕΙΣ > ΑΚΟΜΗ ΤΕΣΣΕΡΑ ΕΠΙΒΕΒΑΙΩΜΕΝΑ ΚΡΟΥΣΜΑΤΑ!\nΑΚΟΜΗ ΤΕΣΣΕΡΑ ΕΠΙΒΕΒΑΙΩΜΕΝΑ ΚΡΟΥΣΜΑΤΑ!\nΑυξάνεται ο αριθμός των κρουσμάτων κορωνοϊού στην Κύπρο, προκαλώντας έντονη ανησυχία στο κοινό.\nΣύμφωνα με ενημέρωση που έλαβε το Υπουργείο Υγείας από το Ινστιτούτο Νευρολογίας και Γενετικής Κύπρου, επιβεβαιώθηκαν τέσσερα νέα κρούσματα κορωνοϊού.\n– Δύο άτομα που έφτασαν από το Ηνωμένο Βασίλειο χθες βράδυ και εντοπίστηκαν με υψηλό πυρετό από τη θερμοκάμερα στο ιατρείο του Αεροδρομίου Λάρνακας. Μεταφέρθηκαν και νοσηλεύονται στους ειδικά διαμορφωμένους χώρους του Γενικού Νοσοκομείου Λευκωσίας.


Σε υψηλά δύο μηνών το πετρέλαιο\nΠρώτη καταχώρηση: Τρίτη, 1 Αυγούστου 2017, 14:56\nΤο πετρέλαιο αυξάνεται εκ νέου σήμερα, λαμβάνοντας ώθηση από την ισχυρή ζήτηση καυσίμων στις ΗΠΑ, αλλά η συνεχιζόμενα υψηλή προσφορά από την ομάδα παραγωγών του ΟΠΕΚ κρατά τις τιμές υπό έλεγχο.\nΤα συμβόλαια του αμερικανικού αργού West Texas Intermediate (WTI) διαμορφώνονται στα 50,32 δολάρια ανά βαρέλι, δηλαδή 15 σεντς, ή 0,3% ψηλότερα από το τελευταίο κλείσιμο. Σήμερα και για πρώτη φορά από τις 25 Μαΐου, το WTI για πρώτη φορά άνοιξε πάνω από τα 50 δολάρια το βαρέλι.\nΤα συμβόλαια του αργού Brent κινούνται στα 52,85 δολ. το βαρέλι, δηλαδή 13 σεντς ή 0,25% υψηλότερα.\nΤα συνολικά αποθέματα αργού πετρελαίου στις ΗΠΑ μειώθηκαν κατά 10% από τις κορυφές του τέλους Μαρτίου σε 483,4 εκατομμύρια βαρέλια και εποχικά διορθωμένα είναι τώρα για πρώτη φορά φέτος κάτω από τα επίπεδα του 2016 επίπεδα.\nΤο αμερικανικό ινστιτούτο πετρελαίου (API) δημοσιεύει σήμερα τα εβδομαδιαία στοιχεία για την αγορά πετρελαίου. Παρά τα χαμηλότερα αποθέματα των ΗΠΑ ωστόσο, υπήρχαν επίσης ενδείξεις ότι οι παγκόσμιες αγορές πετρελαίου παρέμειναν σε μεγάλο βαθμό καλά προμηθευμένες, περιορίζοντας τις περαιτέρω αυξήσεις των τιμών.\nΗ παραγωγή πετρελαίου από τον ΟΠΕΚ αυξήθηκε αυτό το μήνα κατά 90.000 βαρέλια ημερησίως στο υψηλότερο επίπεδο του 2017 και τα 33 εκατ. βαρέλια την ημέρα, λόγω της περαιτέρω ανάκαμψης της προσφοράς από τη Λιβύη, μία από τις χώρες που απαλλάσσονται από τη συμφωνία μείωσης της παραγωγής.\nΑυτό έρχεται παρά την υπόσχεση του ΟΠΕΚ και άλλων παραγωγών, συμπεριλαμβανομένης της Ρωσίας, να μειώσουν την παραγωγή κατά 1,8 εκατομμύρια βαρέλια την ημέρα μεταξύ του Ιανουαρίου του τρέχοντος έτους και του Μαρτίου του 2018.\nΤελευταία ενημέρωση: Τρίτη, 1 Αυγούστου 2017, 14:58


ΑΥΤΌΣ ΕΊΝΑΙ Ο ΛΌΓΟΣ ΓΙΑ ΤΟΝ ΟΠΟΊΟ ΤΟ HEIDI KLUM ΕΊΝΑΙ ΤΌΣΟ ΕΠΙΤΥΧΗΜΈΝΟ | ΡΕΎΜΑ 2022\nΑυτός είναι ο λόγος για τον οποίο η Heidi Klum είναι τόσο επιτυχημένη\nΕίναι ένας από τους πιο επιτυχημένους και επαγγελματίες Γερμανούς στις ΗΠΑ: Entertainer Heidi Klum (44). Ξεκίνησε ως νεαρό μοντέλο, ο οποίος κέρδισε ένα casting σε μια εκπομπή Thomas Gottschalk το 1992. Για τις πασαρέλες αυτού του κόσμου, ο εγγενής Bergisch Gladbacherin ήταν με τα 1,76 μέτρα της, αλλά μάλλον πολύ μικρός. Και οι θηλυκές καμπύλες της, που ονομάστηκαν με αγάπη ο Χανς και ο Φραντζ, απαίτησαν πολύ επιμονή και πειθαρχία από την ανοιχτόχρωμη ομορφιά, που μετέτρεψε σε ξανθιά τα χρόνια και ξανά.\nΣτην πραγματικότητα δεν είναι το καλύτερο σημείο εκκίνησης; πώς λειτούργησε ούτως ή άλλως;\nΑλλά μαζί με τον μπαμπά και τον επιχειρηματία Günther Klum (72), έθεσε μια αυτοκρατορία από το έδαφος της Καλιφόρνιας, που έγινε η υιοθετημένη της κατοικία. "Όταν ξεκίνησε η καριέρα της Heidi, ήμουν ιδιαίτερα προσεκτικός για να προστατεύσω το όνομα και το εμπορικό της σήμα", εξήγησε κάποτε τη συνταγή του για επιτυχία.\nΕιδικά με πυροβολισμούς καλύμματος και διαφημίσεις Heidi πρώτες επιτυχίες. Το μεγάλο break της κυκλοφόρησε το 1998 με κάλυμμα "Sports Illustrated Swimsuit". Από το 1999 έως το 2010 ήταν ένας από τους διάσημους αγγέλους της εταιρείας εσωρούχων "Victoria's Secret". Το 1999 και το 2003, έλαβε τη μεγάλη τιμή, τον εκατομμυριούχο Φαντασία σουτιέν παρόν στο διάσημο show εσώρουχα.\nΜε την εμφάνισή της τον Νοέμβριο του 2009 - μόλις πέντε εβδομάδες μετά τη γέννηση της κόρης Λου - είπε αντίο σε αυτό το στάδιο. Την ίδια χρονιά, η γερμανική Vogue αφιέρωσε μάλιστα μια ολοκληρωμένη μονοθεσμική έκδοση του Ιουνίου του Ιουνίου. Αποκαλύπτουμε τους άλλους πυλώνες της επιτυχίας τους.\nΗ Heidi Klums πολλά ταλέντα\nΗ βασίλισσα του casting show\nΗ Heidi Klum έχει γίνει μια πραγματική βασίλισσα του casting show. Η 13η σεζόν τρέχει αυτή τη στιγμή "το επόμενο κορυφαίο μοντέλο της Γερμανίας" (Πέμπτη, 20:15, ProSieben). Η επιτυχία των προηγούμενων νικητών - η Lena Gercke, η Barbara Meier, η Jennifer Hof, η Sara Nuru, η Alisar Ailabouni, η Jana Beller, η Luisa Hartema, η Lovelyn Enebechi, η Stefanie Giesinger, η Vanessa Fuchs, η Kim Hnizdo και η Céline Bethmann. Αυτό το Klum είναι επιτυχημένο με την εκπομπή χύτευσης, αλλά είναι προφανές. Μετά από όλα, η παράσταση λειτουργεί από το 2006.\nΤο ίδιο ισχύει και για το αμερικανικό ταλέντο show τους "Project Runway", το οποίο αναζητούσε εποχή από την εποχή τον καλύτερο νεαρό σχεδιαστή. Η Heidi Klum διορίζεται τακτικά για το Primetime Emmy στον τομέα της τηλεόρασης της πραγματικότητας. Μέχρι στιγμής, κατάφερε να το κερδίσει μία φορά το 2013.\nΚαι στις ΗΠΑ ταλέντο δείχνουν "Αμερική Got Talent" (από το 2006), που κάθεται στη κριτική επιτροπή από το 2013. Όπως ανακοίνωσε ο πομπός NBC πριν από λίγες ημέρες, η 13η σεζόν (2018) του προγράμματος αναδομείται. Αλλά αυτό δεν επηρεάζει τους ενόρκους. Εκτός από τον Klum, ο Mel B, ο Simon Cowell και ο Howie Mandel θα αποφασίσουν και πάλι για το ταλέντο των υποψηφίων.\nΗ εμπορική Βασίλισσα\nΈνας άλλος σημαντικός πυλώνας της επιτυχημένης αυτοκρατορίας είναι τα πολλά διαφημιστικά της συμβόλαια που η Heidi Klum κατάφερε να προσγειωθεί με τα χρόνια: ο διασκεδαστής έχει ήδη προωθήσει τον κατασκευαστή ζαχαροπλαστικής Katjes, το εμπορικό σήμα Birkenstock, τις εταιρείες κλωστοϋφαντουργίας H & M και την New Balance, Ο Douglas και ο Astor, ο κατάλογος ταχυδρομικών παραγγελιών Otto, η αυτοκινητοβιομηχανία VW, η εταιρεία ποτών Coca-Cola, ο γίγαντας γρήγορου φαγητού McDonald's και η σειρά προϊόντων Taft από το Schwarzkopf ...\nΗ βασίλισσα της μόδας\nΤα εσώρουχα και τα μαγιό δεν αποτελούν μόνο μέρος της ζωής του Klum κατά τη διάρκεια των μυστικών παρουσιάσεων της Βικτώριας. Έχει επίσης τη δική της γραμμή. Το Intimates είναι το όνομα της ετικέτας εσώρουχων και μαγιό από τον Heidi Klum. Παρουσιάζει αυτή τη στιγμή τα τελευταία σωματίδια στον λογαριασμό της Instagram. Τον Ιανουάριο του 2015 ανέλαβε τη γραμμή εσώρουχων του "The Body" Elle Macpherson (53). Το "Elle Macpherson Intimates" ξεκίνησε το 1990 στη Νέα Ζηλανδία. Σήμερα η ετικέτα ονομάζεται "Heidi Klum Intimates".\nΗ Heidi Klum εργάζεται επίσης μαζί με τον Discounter Lidl για τρίτη φορά. Από τη Δευτέρα (5 Μαρτίου) τα νέα εξαρτήματα είναι διαθέσιμα. Αυτή τη φορά, η συλλογή περιστρέφεται γύρω από το all-rounder Denim. Επίσης, το "Meeedchen" στο σημερινό "επόμενο Γερμανικό Topmodel" -Staffel θα μπορούσε ήδη να παρουσιάσει τα παντελόνια, τις κορυφές και τα παπούτσια - και όλα όσα είχαν, πήραν ως δώρο.\nΗ Heidi Klum κυκλοφόρησε επίσης τη συλλογή μωρών και μικρών παιδιών "Truly Scrumptious". Και όπως αρμόζει σε ένα στερεό αστέρι, υπάρχουν και αρώματα από αυτήν. Το "Shine", "Surprise", "me", "dream" ή απλά "Heidi Klum" είναι τα ονόματα αυτών. Όλες οι παραλλαγές είναι διαθέσιμες στο διαδίκτυο.\nΤο πράγμα με το κόσμημα, όμως, δεν ήταν τόσο επιτυχημένο. Λόγω μιας διαφωνίας σχετικά με δικαιώματα πνευματικής ιδιοκτησίας πάνω σε ένα σχεδιασμό σαμπουάν, η συλλογή κοσμημάτων σταμάτησε μετά από πέντε χρόνια το 2009.\nΗ βασίλισσα της εικόνας\nΑλλά δεν είναι όλα όσα κάνει η Heidi Klum για το άθλιο μαστίγιο.Στις πολυάριθμες εμφανίσεις σε ταινίες και σειρές όπως το "The Devil Wears Prada" (2009) ή "Desperate Housewives" (2010), η διασκέδαση θα έπρεπε να ήταν στο προσκήνιο. Το ίδιο ισχύει και για το ενιαίο "Wonderland" (2006), το οποίο κατέγραψε με τον βρετανό πρώην σύζυγό του Seal (55). Η φροντίδα εικόνας εξυπηρετεί πάντα αυτές τις διασκεδαστικές επιδόσεις.\nΜιλώντας για αυτό, η Heidi Klum οφείλει σίγουρα την μεγάλη της επιτυχία στον χαρακτήρα της και στην εικόνα της. Επειδή στο κοινό πάντα ακτινοβολεί καλή διάθεση. Επίσης, σχεδόν όλοι όσοι ασχολούνταν με αυτήν επαίνεσαν τον μεγάλο της επαγγελματισμό. Είναι αξιόπιστη, επίμονη, οργανωμένη, πειθαρχημένη, αυθεντική, εστιασμένη και πάντα με καρδιά και ψυχή στο θέμα. Δεν είναι η χειρότερη εικόνα που έχει εργαστεί με αυτόν τον τρόπο.\nΟι αγαπημένοι σας άνθρωποι\nΠίσω από κάθε επιτυχημένο άτομο, υπάρχει μια καλή ομάδα. Εκτός από τον Papa Klum, ο οποίος ήταν εκεί από την αρχή, σήμερα αυτοί οι εμπειρογνώμονες τραβούν επίσης τις χορδές στο παρασκήνιο: Παραγωγός των ΗΠΑ ("Project Runway") και PR Lady Desiree Gruber (48), Διευθυντής Brett Carella, Ο δικηγόρος Daniel Passman, ...\nΚαι αυτό θα ήταν ο πιο σημαντικός πυλώνας της επιτυχίας μας: η οικογένεια. Επίσημα αποτελείται από τους γονείς της Erna και Günther Klum και τα τέσσερα παιδιά της, τα οποία γεννά μαζί με τον πρώην σύζυγό της Βρετανό τραγουδιστή Seal Leni 13, Henry 12, Johan 11 και Lou (8). Και αν η Heidi Klum σύντομα έχει έναν άντρα δίπλα της, σίγουρα κάνει το ρόλο του να εξασφαλίσει ότι ο διασκεδαστής συνεχίζει να περνάει τη ζωή τόσο επιτυχημένα.\n✅ GNTM: Πασίγνωστο μοντέλο θέλει τη θέση της Έλενας Χριστοπούλου! (Ενδέχεται 2022).\nΗ Heidi Klum, μοντέλο, το επόμενο κορυφαίο μοντέλο της Γερμανίας, οι ΗΠΑ, η Sports Illustrated, η Lena Gercke, η Barbara Meier, η Sara Nuru, η Stefanie Giesinger, η Heidi Klum, το Next Top Model της Γερμανίας,